Lia hahu nian 


1:1 Houri uluk kedas liafuan iha nanis: liafuan horik nanis ho Maromak. 2 
Houri uluk kedas Nia horik hamutuk ho Maromak. 3 Maromak halo buat 
hotu hodi Nia: la hodi Nia buat ida la moris. 4 Nia mak moris Na'in, no 
moris ne'e mak ema nia naroman. 5 Naroman nabilan hela iha nakukun 
laran; nakukun la bele halakon nia. 6 Mane ida mosu mai nebe Maromak 
mak haruka, nia naran Joao. 7 Nia mai nudar sasin ida atu fo sasin kona ba 
naroman atu ema hotu bele fiar hodi nia. 8 Nia la'os naroman maibe nia 
mosu atu fo sasin kona ba naroman. 2 Naroman los mai iha raiklaran, 
naroman nebe leno ema hot-hotu. 10 Nia horik nanis iha raiklaran, Nia 
rasik mak hakiak raiklaran, maibe raiklaran la hatene Nia. 11 Nia mai ba 
nia emar sira, maibe sira ne'e la simu Nia. 12 Maibe, ba ema sira nebe 
simu Nia hodi fiar nia naran, Nia haraik kbiit atu sai Maromak nia oan. 13 
Ema sira ne'e la mai housi ema nia ran, eh tuir ema nia isin nia hakarak; 
la'os housi ema nia hakarak, maibe housi Maromak. 14 Liafuan ne'e halo 
An ba mane. Nia horik duni ho ita. Ami hare tebes nia gloria, gloria nebe 
Nia simu housi Aman, nudar Oan Mane mesak, kmanek no los teb-tebes. 
15 Joao fo sasin kona ba Nia, dehan: "Ema ne'e mak Ida nebe ha'u dehan 
ona katak Nia nebe tuir ha'u mak uluk tiha ha'u, basa Nia uluk liu ha'u." 16 
Housi nia diak nakonu mak ita simu diak oi-oin tu-tuir malu. 17 Basa 
ukunfuan mai housi Moises, maibe grasa no lialos mai housi Jesus Kristu. 
18 Ema ida la dauk hare Maromak; maibe Oan mane mesak nebe horik ho 
Aman, Nia mak haklaken Maromak. 


Joao fo sasin kona ba nia an 


19 Ida ne'e mak Joao nia sasin wainhira Judeu sira housi Jerusalem haruka 
am'lulik no levita sira atu husu ba nia: "O se los?" 20 Nia dehan sai, la heli 
lia dehan: "Ha'u la'os Messias." 21 Sira husu ba nia: "O se los? O Elias?" 
Nia hatan, "Lae." "O Profeta?" nia hatan: "Lae." 22 Sira dehan ba nia: "O 
se los atu ami bele fo hatene ba sira nebe haruka ami mai. O dehan sa ida 
kona ba o nia an?" 23 Nia dehan sai hanesan profeta Isaias hateten: "Ha'u 


mak lia nebe hakilar iha rai fuik maran. Imi sei halos Na'i ma dalan." 24 
Sira ne'e fariseu sira mak haruka, 25 Sira husu ba nia: "O la'os Messias, 
la'os Elias, la'os profeta: nusa mak o sarani ema?" 26 Joao hatan ba sira: 
"Ha'u sarani ho be, maibe iha imi nia leet iha Ida nebe imi la hatene, 27 Ida 
nebe mai tuir ha'u nebe ha'u la so1 atu kore nia sandalias tali." 28 Buat ne'e 
mosu iha Betania, iha mota Jordao nia sorin, iha nebe Joao sei sarani hela. 


Joao hatudu Jesus ba ema 


29 Loron tuir mai, hare tiha Jesus hakbesik ba nia, Joao dehan: "Ne'e mak 
Maromak nia Bibi-Oan nebe kasu mundu nia sala. 30 Kona ba Ida ne'e 
mak ha'u dehan ona: “Ema Ida sei mai tuir ha'u, nebe ba ona uluk ha'u, 
tamba Nia iha ona uluk ha'u.' 31 Ha'u uluk la hatene Nia, maibe ha'u sarani 
ho be, atu Nia bele hatudu an ba Israel." 32 Joao fo sasin, dehan: "Ha'u 
hare Espiritu Santu tun mai housi lalehan hanesan manu falur ida, nebe mai 
tur iha nia leten. 33 Ha'u uluk la hatene Nia, maibe Ida nebe haruka ha'u 
mai sarani ho be mak dehan mai ha'u: "Ida nebe o hare Espiritu tun ba Nia, 
hodi hela iha Nia, Nia mak sei sarani ho Espiritu Santu." 34 Ha'u hare 
duni, hodi fo sasin katak Nia mak Maromak Oan." 


Jesus hahu bolu eskolante sira 


35 Liu tiha loron ida, Joao hamutuk hela ho nia eskolante na'in rua. 36 
Wainhira hare Jesus nebe liu dau-daun, nia dehan: "Maromak nia Bibi-Oan 
mak neba!" 37 Rona tiha lia hirak ne'e, eskolante na'in rua ne'e tuir Jesus. 
38 Hare sira tuir Nia, Jesus fila hodi husu ba sira: "Imi buka sa ida?" Sira 
hatan: "Rabbi, katak Mestre, Ita hela iha nebe?" 39 Jesus dehan: "Imi mai 
hare." Sira ba duni, hodi hare Nia horik iha nebe. Loron ne'e duni sira hela 
ho Nia kala tuku haat loraik. 40 Sira na'in rua nebe rona Joao hodi tuir 
Jesus ne'e, ida mak Andre, Simao Pedro nia alin. 41 Nia hetan uluk nia 
maun Simao hodi dehan: "Ami hetan ona Messias!" katak "Kristu." 42 Nia 
lori Simao ba Jesus. Jesus fihir nia, dehan: "O Simao, Joao nia oan; o sei 
hanaran an Cefas, katak Pedro." 43 Liu tiha loron ida, Jesus hanoin atu ba 


Galileia. Nia hetan Filipe hodi dehan ba ma: "Tum Ha'u mai!" 44 Filipe 
ema Betsaida, Andre no Pedro nia knua. 45 Filipe hare Natanael hodi 
dehan ba nia: "Ami foin hetan Ida nebe Moises no profeta sira fo sai nanis, 
katak Jesus, Jose nia oan, housi Nazare." 46 Natanael hateten: "Buat diak 
ida bele mai housi Nazare?" Filipe hatan ba nia: "O mai hare." 47 Hare 
Natanael hakbesik ba Nia, Jesus dehan kona ba nia: "Ida ne'e mak ema 
Israel lo-los, iha nebe la iha lia bosok!" 48 Natanael husu ba Nia: "O 
hatene ha'u oin sa?" Jesus hatan: "Molok Filipe bolu o, Ha'u hare ona o iha 
ai figueira okos." 49 Natanael dehan fali: "Rabbi, Ita mak Maromak nia 
Oan, Ita mak Israel nia Liurai!" 50 Jesus hatan: "Tan Ha'u hateten ba o 
katak Ha'u hare ona o iha ai figueira okos, mak o fiar? O sei hare buat 
boot liu ida ne'e." 51 Hafoin Jesus dehan ba nia: "Los duni, Ha'u dehan ba 
imi katak imi sei hare lalehan nakloke, Maromak nia anju sira sa'e tun ba 
Oan Mane." 


Festa kaben man iha Kana 


2:1 Liu tiha loron tolu, ema halo festa kaben nian iha Kana Galileia. Jesus 
nia man iha neba. 2 Jesus ho nia eskolante sira simu mos konvite ba festa. 
3 Tamba tua la iha ona, Jesus nia inan dehan ba Nia: "Sira nia tua hotu 
ona." 4 Jesus simu dehan: "Na'in feto, ita atu halo sa los? Ha'u nia loron la 
dauk to'o." 5 Maibe nia inan dehan ba sira nebe hem meja: "Imi halo tuir 
buat nebe Nia haruka." 6 Kusi neen iha neba, atu Judeu sira fase ain no 
liman, kusi ida-ida bele lori litru ualu nulu ka atus ida rua nulu. 7 Jesus lia 
tun ba sira: "Imi tau be ba kusi sira ne'e to'o nakonu." Sira tau be nakonu 
di-diak to'o ibun. 8 Hafoin Jesus dehan ba sira: "Imi bele hasai ona, lori ba 
uma na'in tenda." Sira lori dum. 2 Uma na'in tenda koko tiha be nakfila ba 
tua (tan nia la hatene tua ne'e mai housi nebe, maibe ema sira nebe hein 
meja no kuru be hatene); nia bolu noivu 10 hodi dehan: "Ema hotu fo uluk 
tua diak: konvidadu sira hemu di-diak ona, hafoin mak fo tua la dun diak. 
O fali rai subar tiha tua diak to'o oras ne'e." 11 Ne'e mak milagre uluk 
nebe Jesus halo iha Kana Galileia. Nia hatudu ma gloria, nia eskolante sira 
fiar Nia. 12 Liu tiha ne'e, Jesus ho nia inan, maun-alin no eskolante sira tun 


ba Kafarnaum. Sira hela loron ruma iha neba. 
Jesus hamos templu 


13 Besik dau-daun ona Judeu sira ma Paskua, Jesus sa'e ba Jerusalem. 14 
Iha templu laran, Nia hetan ema nebe fa'an karau, bibi no falur, ho ema 
sira nebe troka osan tur hela iha sira nia meja. 15 Nia bobar tali hamutuk, 
hodi duni sai sira hotu housi templu hamutuk ho bibi no karau sira. Nia 
halo namtate ba rai ema troka osan sira nia osan, hodi halo taka-fila meja 
sira. 16 Ba sira nebe fa'an falur, Nia dehan: "Hasai buat hirak ne'e housi 
ne'e: keta halo Ha'u Aman nia uma sai uma kontratu ida." 17 Eskolante 
sira hanoin kedas liafuan nebe hakerek: "Tan badinas tau matan ba o nia 
uma, mak Ha'u lakon Ha'u an." 18 Judeu sira husu ba nia: "Sinal sa los 
mak o bele fo mai ami atu hatudu katak o bele halo nune'e?" 19 Jesus 
hatan ba sira: "Imi sobu templu ne'e, Ha'u sei harii fali nia iha loron tolu nia 
laran." 20 Judeu sira dehan: "Ema halo templu ne'e iha tinan haat nulu 
resin neen nia laran, no o sei harii fali nia iha loron tolu nia laran?" 21 
Maibe Jesus koalia kona ba templu nia isin nian. 22 Tan ne'e, wainhira 
Jesus moris hi'as housi mate, nia eskolante sira hanoin hikas katak uluk nia 
dehan nanis: nune'e sira fiar eskritura no lia fuan sira nebe uluk nia dehan. 
23 Wainhira Jesus sei hela iha Jerusalem, iha festa Paskua, ema barak fiar 
iha Nia naran, tan milagre sira nebe Nia halo. 24 Maibe Nia la fiar sira, 
basa Nia hatene sira hotu. 25 Nia la kuran atu ema fo hatene ba Nia kona 
ema naran ida, basa Nia hatene buat sa los mak iha ema nia laran. 


Jesus ho Nicodemos 


3:1 Iha fariseu ida naran Nicodemos, emboot Judeu sira nian. 2 Iha kalan 
nia mai koalia ho Jesus, dehan: "Rabbi, ami hatene katak Ita boot mai 
housi Maromak nudar mestre, tan ema ida la bele halo buat nebe Ita halo 
wainhira Maromak la hela ho nia." 3 Jesus hatan ba nia: "Tebes, Ha'u 
dehan ba o katak ema nebe la moris fali, nia la bele hare Maromak nia 
reinu." 4 Nicodemos hateten ba Jesus: "Oin sa ema katuas ida bele moris 


fali? 5 Nia bele tama fali iha man nia laran atu moris hikas?" Jesus hatan 
ba nia: "Tebes, Ha'u hateten ba o katak ema nebe la moris housi be no 
Espiritu, nia la bele tama iha Maromak nia remu. 6 Buat nebe moris housi 
isin, isin nian, no buat nebe moris housi Espiritu Espiritu nian. 7 Keta 
hakfodak tamba Ha'u dehan ba o, “O ten ke moris fali.' 8 Anin hu'u ba fatin 
nebe nia hakarak; o rona nia lia, maibe o la hatene nia mai housi nebe ka 
nia ba nebe. Nune'e mos ho ema hotu nebe moris housi Espiritu." 9 
Nicodemos husu ba Jesus: "Buat ne'e bele sai oin sa los?" 10 Jesus hatan 
ba nia: "O, mestre Israel nian, la hatene buat ne'e? 11 Los duni Ha'u 
hateten ba o katak ami koalia kona ba buat nebe ami hatene, hodi fo sasin 
kona ba buat nebe ami hare ona; maibe mi la simu ami nia lia sasin. 12 Imi 
la fiar Ha'u karik, wainhira Ha'u koalia kona ba sasan mundu ne'e nian, oin 
sa mak imi bele fiar wainhira Ha'u koalia kona ba sasan lalehan nian? 13 
Ema ida la dauk sa'e ba lalehan: ema ida deit: Ida nebe tun housi lalehan, 
katak Oan Mane. 14 Hanesan uluk Moises foti samea iha rai fuik maran, 
nune'e mos sira sei foti Oan Mane, 15 atu ema hotu nebe fiar Nia la bele 
lakon, maibe hetan moris rohan laek. 16 Basa Maromak hadomi tebes 
mundu to'o fo Nia Oan Mane mesak, atu ema hotu nebe fiar Nia la bele 
lakon, maibe hetan moris rohan laek. 17 Maromak la haruka nia Oan mai 
iha mundu atu fo terus mundu, maibe atu mundu hetan maksoin hodi Nia. 
18 Ema nebe fiar Nia la hetan kastigu, maibe ema nebe la fiar hetan ona 
kastigu, basa la fiar iha Maromak nia Oan Mane mesak nia naran. 19 Sira 
hetan kastigu nune'e: roman mai iha mundu, maibe ema sira hadomi 
nakukun liu fali roman, tamba sira nia hahalok aat. 20 Basa ema nebe halo 
aat hakribi roman, la hakbesik ba roman atu ema la bele hare nia hahalok 
sira. 21 Maibe ema sira nebe moris tuir lialos hakbesik ba roman atu mosu 
mo-mos katak, buat hotu nebe nia halo, halo iha Maromak." 


Joao nia sasin kona ba Jesus 


22 Hafoin Jesus hamutuk ho nia eskolante sira ba rai Judeia. Nia hela ho 
sira iha neba hodi sarani ema. 23 Joao mos sarani iha Enon, besik Salim 
basa iha be barak iha neba no ema mai atu simu baptismu. 24 Joao seidauk 


tama iha dadur laran. 25 Joao nia eskolante sira haksesuk malu ho Judeu 
sira kona ba fase an tuir ukunfuan. 26 Sira mai husu Joao: "Mestre, Ida 
nebe la'o hamutuk ho ita iha Jordao no ita fo sasin kona ba Nia, Nia mos 
sarani ema, no ema hotu ba hasouru Nia." 27 Joao hatan: "Ema la bele 
simu buat ruma nebe Maromak la fo ba nia. 28 Imi rasik mak bele fo sasin 
katak Ha'u dehan: ha'u la'os Messias, maibe ida nebe Maromak haruka atu 
ba uluk Nia. 29 Ida nebe iha noiva mak noivu; maibe noivu nia belun nebe 
hamriik hodi rona nia, haksolok teb-tebes wainhira nia rona noivu nia lia. 
Ohin ha'u nia ksolok boot teb-tebes. 30 Nia sei sai boot liu no ha'u sei sai 
kuk liu." 31 Ida nebe mai housi leten, Nia iha ema hotu nia leten. Ida nebe 
mai housi rai, rai ne'e nian, nia koalia kona ba rai. Ida nebe mai housi 
lalehan, nia aas liu hotu. 32 Nia fo sasin kona ba buat nebe Nia hare no 
rona, maibe ema ida la simu mia sasin. 33 Ema nebe simu nia sasin hametin 
liafuan ida ne'e, katak Maromak los. 34 Basa ida nebe Maromak haruka, 
Nia fo sai Maromak nia liafuan, tamba Maromak haraik Espiritu tomak ba 
Nia. 35 Aman hadomi Oan no saran ba Nia buat hot-hotu. 36 Ema nebe 
fiar Oan, ma hetan moris rohan laek: maibe ema nebe lakohi fiar Oan, nia 
sei la hare moris, no Maromak nia hirus hela ho nia. 


Jesus ho feto Samaritana 


4:1 Wamhira Na'i hatene katak fariseu sira rona katak Jesus simu no 
sarani eskolante barak liu fali Joao; 2 maski la'os Jesus mak sarani, maibe 
mia eskolante sira, 3 Nia husik Judeia hodi fila fali ba Galileia. 4 Nia ten ke 
la'o liu housi rai Samaria. 5 Ne'e duni, Nia to'o iha Samaria nia sidade ida, 
naran Sikar, besik to'os nebe Jacob uluk fo ba nia oan Jose. 6 Jacob nia be 
matan iha neba. Jesus la'o loke ona; tan ne'e, Nia tur iha be matan nia sorin. 
Loron besik fahe rua ona. 7 Feto Samaria nian ida mai kuru be. Jesus 
dehan ba nia: "Fo be mai Ha'u." 8 Eskolante sira ba iha sidade atu sosa 
aihan. 9 Feto ne'e hatan ba Nia: "Oin sa mak O, ema Judeu ida husu be 
housi ha'u, ema Samaritana ida?" Tamba Judeu ho Samaritanu sira hare 
malu la diak. 10 Jesus simu hodi dehan: "O hatene karik Maromak nia 
presente, no se los mak dehan ba o “Fo be mai Ha'u,' o mak sei husu ba 


Nia, Nia sei fo be moris ba o." 11 Feto dehan ba Nia: "Na'i, Ita kanaban la 
iha, be matan mos klean, ita nia be moris mai housi nebe? 12 Ita kala boot 
hu fali ami nia aman Jacob nebe fo be matan ne'e mai ami? Nia rasik 
hemu, nia oan sira, nia balada sira mos hemu." 13 Jesus hatan ba nia: 
"Ema nebe hemu be ne'e, sei hamrook fali; 14 maibe ema nebe hemu be 
nebe Ha'u sei fo, sei la hamrook tan, basa be nebe Ha'u fo ba nia sei sai iha 
nia nudar be matan nebe suli ba moris rohan laek." 15 Feto ne'e dehan: 
"Na'i, fo be ida ne'e mai ha'u, atu ha'u keta hamrook, nune'e ha'u lalika mai 
tan kuru be iha ne'e." 16 Jesus dehan ba nia: "Ba bolu o nia laen, hafoin 
fila mai iha ng'e." 17 Feto hatan: "Ha'u la iha laen." Jesus dehan: "O dehan 
los, o la iha laen: 18 basa o iha laen lima, no ida nebe hela ho o dau-daun 
ne'e la'os o nia laen. Kona ba ne'e, o hateten los." 19 Feto hatan: "Na't, ha'u 
hare katak Ita profeta ida. 20 Ami nia bei-ala sira adora iha foho ne'e; mu 
dehan fali katak iha Jerusalem mak ema sei adora." 21 Jesus dehan teni: 
"Feto, fiar Ha'u: loron sei to'o mai wainhira imi sei adora Aman la'os iha 
foho ne'e, mos la'os iha Jerusalem. 22 Imi adora buat nebe imi la hatene, 
ami adora buat nebe ami hatene, basa maksoin mai housi Judeu sira. 23 
Maibe loron sei mai, lo-los mai tiha ona, wainhira ema nebe adora lo-los 
sei adora Aman tuir espiritu no lialos: tamba Aman hakarak atu ema adora 
Nia nune'e. 24 Maromak mak espiritu, no sira nebe adora Nia sei adora 
tuir espiritu no lialos." 25 Feto hateten ba Nia: "Ha'u hatene katak Messias 
sei mai, ida ba naran Kristu; wainhira Nia mai, Nia sei hanorin buat 
hot-hotu." 26 Jesus hatan: "Ha'u rasik mak koalia ho o." 27 Iha oras neba 
eskolante sira to'o mai ona. Sira hakfodak tan hare Jesus koalia ho feto 
ida, maibe sira ida la husu ba Nia "Ita hakarak sa ida?" eh "Tan sa ita 
koalia ho nia?" 28 Husik tiha kanaban, feto ne'e halai ba sidade, hodi 
hateten ba ema sira: 29 "Imi mai hare ema nebe hateten mai ha'u buat hotu 
nebe ha'u halo. Nia mak Messias karik?" 30 Ne'e duni, sira sai housi 
sidade, hodi ba hare Jesus. 31 Eskolante sira konvida Jesus, dehan: 
"Mestre, han ba." 32 Maibe Nia hatan ba sira: "Ha'u iha aihan nebe imi la 
hatene." 33 Eskolante sira husu ba malu: "Ema ruma lori karik aihan ba 
Nia?" 34 Jesus dehan ba sira: "Ha'u nia aihan mak halo tuir Ida nebe 


haruka Ha'u mai nia hakarak, hodi hala'o nia hahalok. 35 Imi la dehan, 
“Fulan haat tan, ema haknata han ona? Maibe Ha'u dehan ba imi: Imi foti 
matan, hodi hare ba to'os: aihan sira tasak hotu ona, hein deit atu haknata. 
36 Haknata na'in sira simu ona sira nia kolen, hodi halibur ai-fuan sira ba 
moris rohan laek; nune'e, ida nebe kuda no ida nebe haknata bele haksolok 
hamutuk. 37 Ida ne'e hatudu lo-los lia nebe dehan: “Ema ida kuda, ema 
seluk haknata.' 38 Ha'u haruka imi atu ba haknata buat nebe imi la kuda, 
ema seluk serbisu, imi mai manan deit sira nia kosarben." 39 Ema 
Samaritanu barak housi sidade fiar Jesus tamba feto dehan: "Nia dehan 
buat hotu nebe ha'u halo." 40 Tan ne'e, wainhira sira mai hare Nia, sira 
husu ba Nia atu hela hamutuk ho sira. Nia hela duni loron rua. 41 Ema 
barak liu tan fiar tamba nia liafuan. 42 Sira dehan ba feto ne'e: "La'os 
tamba buat nebe o dehan, mak ami fiar: ami rasik rona no hatene katak, los 
duni, Nia mak mundu nia Maksoin." 


Jesus ba Galileia 


43 Liu tiha loron rua, Jesus ba Galileia. 44 Nia rasik mak fo sai katak ema 
sira la simu di-diak profeta ida iha nia rai rasik. 45 To'o tiha Galileia, ema 
Galileia sira simu Nia di-diak, tamba sira hare ona buat hotu nebe Nia halo 
iha Jerusalem, iha festa nebe sira mos tuir ba. Jesus Fo Isin Diak Ba 
Funsionariu Nia Oan 46 Jesus fila fali ba Kana Galileia, iha nebe Nia halo 
be nakfila ba tua. Iha Kafarnaum, iha funsionartu ida nebe nia oan mane 
moras. 47 Rona tiha katak Jesus to'o ona Galileia housi Judeia, ema ne'e 
ba hasouru Nia hodi husu ba Nia atu mai fo isin diak ba nia oan, nebe 
besik atu mate. 48 Jesus hateten ba nia: "Imi la hare karik sinal no milagre 
sira, imi la fiar." 49 Funsionariu hatan ba Nia: "Mai, Na'i, molok ha'u nia 
oan mate." 50 Jesus dehan: "Ba, o nia oan sei moris." Ema ne'e fiar buat 
nebe Jesus hateten ba nia, hodi fila fali ba uma. 51 Nia sei la'o dau-daun, 
nia atan sira hasouru nia, hodi dehan katak nia oan sei moris hela. 52 Nia 
husu ba sira tuku hira nia oan hahu sai diak fali. Sira dehan: "Isin manas 
lakon hourse'ik besik tuku ida." 53 Aman ne'e hanoin fali katak iha oras 
neba Jesus dehan ba nia: "O nia oan sei moris." Ne'e duni, nia ho nia 


familia tomak fiar. 54 Dala rua ona mak Jesus halo milagre wainhira Nia 
mai iha Galileia housi Judeia. 


Jesus bali ema isin mate ida iha pisina Betsaida nian 


5:1 Tuir mai Jesus sa'e fali ba Jerusalem, iha nebe Judeu sira halo festa. 2 
Iha Jerusalem, besik odamatan Bibi sira nian, iha pisina ida naran Betsata 
iha lia Ebreu, nebe iha portiku lima. 3 Iha neba tur hela ema moras barak 
(matan delek, ain aat no isin mate sira), nebe hein atu be book an. 4 Basa 
Na'i nia anju tun fila-fila hodi book be, ida nebe tama uluk iha pisina, nia 
hetan kedas isin diak housi moras naran deit. 5 Iha mos ema moras ida 
nebe hein nune'e tinan tolu nulu resin ualu ona. 6 Hare nia tur iha neba, 
hodi hatene katak mia hein kleur teb-tebes ona, Jesus husu ba nia: "O 
hakarak hetan isin diak?" 7 Ema moras ne'e dehan: "Na'i, ha'u ema la iha 
atu hatama ha'u tha pisma laran wamhira be book an, nune'e wainhira ha'u 
hakbesik ba be, ema seluk tama tiha uluk liu ha'u." 8 Jesus dehan: 
"Hamriik ba, kaer o nia biti hodi la'o ba." 9 Teki-teki ema ne'e hetan isin 
diak. Hafoin nia foti nia biti hodi hahu la'o. Buat ne'e mosu iha loron 
Sabadu 10 Tan ne'e Judeu sira hateten ba ema nebe foin hetan isin diak: 
"Ohin loron Sabadu; o la bele lori o nia biti." 11 Nia hateten ba sira: "Ema 
nebe fo isin diak mai ha'u dehan mai ha'u: ‘Kaer o nia biti, la'o ba!" 12 "Se 
mak dehan ba o, ‘Kaer o nia biti, la'o ba?" sira husu nia. 13 Maibe ema 
ne'e la hatene se los tamba Jesus lakon kedas iha ema lubun boot nia leet 
iha fatin neba. 14 La kleur Jesus hetan nia iha templu hodi dehan ba nia: 
"Hare ba, o isin diak ona; keta halo sala fali, atu buat aat liu tan la bele 
mosu ba o." 15 Ema ne'e fila fali hodi hateten ba Judeu sira katak Jesus 
mak fo isin diak ba nia. 16 Tuir mai, Judeu sira hahu duni Jesus, tamba 
Nia halo buat hirak ne'e iha loron Sabadu. 17 Maibe Jesus hatan ba sira: 
"Ha'u nia Aman serbisu nafatin, nune'e mos Ha'u serbisu." 18 Tan ne'e, 
Judeu sira buka liu tan atu oho Jesus, tamba Nia la halakon deit lisan loron 
Sabadu nian, maibe mos tamba Nia bolu Maromak nia Aman rasik hodi 
halo an hanesan Maromak. 


Jesus ma liafuan kona ba nia an 


19 Jesus hatan ba sira: "Tebes, tebes, Ha'u dehan ba imi katak Oan la bele 
halo buat ida housi nia An rasik: Nia bele halo deit buat nebe nia hare 
Aman halo, basa buat nebe Aman halo Oan mos halo 20 Basa Aman 
hadomi Oan hodi hatudu ba Nia buat hotu nebe Nia halo, no Nia sei 
hatudu ba Nia hahalok sira nebe boot liu fali sira ne'e. atu imi hakfodak. 
21 Basa nudar Aman halo ema sira moris hi'as fali hodi fo moris ba sira, 
nune'e mos Oan fo moris ba naran ema nebe Nia fihir. 22 Aman la tesi lia 
ba ema ida, maibe husik Oan tesi lia hot-hotu. 23 Atu ema hotu hamtauk 
Oan nudar sira hamtauk Aman. Ema nebe la hamtauk Oan, ma la hamtauk 
mos Aman nebe haruka Oan. 24 Tebes, tebes, Ha'u dehan ba imi: Ema 
nebe rona Ha'u nia liafuan ne'e hodi fiar Ida nebe haruka Ha'u mai, nia 
hetan moris rohan laek: ema ne'e la hetan kastigu, nia liu ona housi mate 
ba moris. 25 Tebes, tebes, Ha'u dehan ba imi katak loron besik ona, lo-los 
to'o ona mai, wainhira ema mate sira sei rona Maromak Oan nia lia, no sira 
hotu nebe rona sei moris. 26 Basa, nudar Aman mak moris na'in, nune'e 
mos Nia halo Oan sai moris na'in, 27 hodi haraik ba Nia kbiit atu tesi lia, 
basa Nia mak Oan Mane. 28 Imi keta hakfodak ho buat ne'e, basa loron 
to'o dau-daun wainhira matebian sira hotu nebe iha rate laran sei rona Nia 
lia, no 29 sira nebe halo diak, sei sa'e ba moris rohan laek: sira nebe halo 
aat sei hetan kastigu. 30 Ha'u mesak la bele halo buat ida. Ha'u tesi lia tuir 
buat nebe Ha'u rona. Ha'u nia lia los tamba Ha'u la tuir Ha'u nia hakarak, 
maibe Ida nebe haruka Ha'u nia hakarak. 31 Ha'u fo sasin karik kona ba 
Ha'u an rasik, Ha'u nia sasin la los. 32 Ida seluk mak fo sasin kona ba Ha'u, 
no Ha'u hatene katak Nia sasin los. 33 Wainhira imi haruka ema ba Joao, 
nia fo sasin kona ba lialos. 34 Ha'u la simu lia sasin housi ema ida, maibe 
Ha'u dehan buat ne'e atu imi hetan maksoin. 35 Joao mak ahi oan nebe 
lakan hodi fo naroman, no imi hakarak haksolok uitoan iha nia naroman. 
36 Maibe Ha'u nia sasin boot liu fali Joao nian, tamba hahalok sira nebe 
Aman haruka Ha'u, hahalok sira nebe Ha'u halo dau-daun katak Aman 
haruka Ha'u mai. 37 Aman nebe haruka Ha'u mai, Nia rasik mak fo sasin 
kona ba Ha'u. Imi seidauk rona nia lia, seidauk hare nia oin; 38 nia liafuan 


la hela iha imi, tan imi la fiar Ida nebe haruka Ha'u mai. 39 Imi lee 
Eskritura sira basa imi hanoin katak imi bele hetan moris rohan laek iha 
sira: sira mak fo sasin kona ba Ha'u. 40 Maibe imi lakohi mai hakbesik 
Ha'u atu imi hetan moris. 41 Ha'u la buka gloria housi ema. 42 Maibe Ha'u 
hatene katak imi la iha domin ba Maromak. 43 Ha'u mai hodi Ha'u Aman 
nia naran, no imi lakohi simu Ha'u: ema seluk mai karik hodi nia naran 
rasik, imi sei simu nia. 44 Imi bele fiar oin sa, imi nebe fo gloria ba malu, 
maibe la buka gloria nebe mai deit housi Maromak? 45 Keta hanoin katak 
Ha'u mak sei duu imi ba Aman; Moises nebe imi hem mak sei duu imi. 46 
Imi fiar Moises karik , imi sei fiar mos Ha'u, tamba nia hakerek kona ba 
Ha'u. 47 Maibe, imi la fiar karik buat nebe nia hakerek, oin sa mak imi 
bele fiar Ha'u ma liafuan?" 


Jesus fo han ba ema rihun lima 


6:1 Tuir mai, Jesus liu ba tasi Galileia, katak tasi Tiberiades, nia sorin 
balun. 2 Ema lubun boot tuir Nia, tan sira hare milagre hirak nebe Nia halo 
ba ema moras sira. 3 Sa'e tiha ba foho ida, Jesus tur iha neba ho nia 
eskolante sira. 4 Paskua, katak Judeu sira nia festa, besik dau-daun ona. 5 
Foti tiha matan, hodi hare katak ema lubun boot mai hasouru Nia, Jesus 
dehan ba Filipe: "Ita bele sosa paun iha nebe los atu fo han ema sira ne'e?" 
6 Jesus koalia nune'e atu koko nia, basa Nia hatene ona atu halo sa. 7 
Filipe hatan ba Nia:" Osan atus rua mos sei la to'o atu ema ida-ida simu 
paun baluk oan ida." 8 Andre, Simao Pedro nia alin, hateten ba Jesus. 9 
"Iha ne'e, iha labarik oan ida ho paun fuan lima no ikan rua; maibe ne'e to'o 
oin sa los ema barak ne'e?" 10 Jesus lia tun, dehan: "Haruka ema sira ne'e 
tur hotu." Iha fatin neba iha du'ut barak. Ema sira tur tiha hotu, mane deit 
to'o besik rihun lima. 11 Kaer tiha paun , Jesus fo agradese , hodi fahe ba 
ema sira nebe tur iha neba; ho ikan sira Nia halo mos nune'e. Sira han to'o 
bosu. 12 Hafoin Jesus hateten ba nia eskolante sira: "Imi ba halibur baluk 
oan sira nebe resin atu la bele lakon." 13 Sira halibur duni paun rahun sira 
nebe sira nebe han tiha husik, hodi hakonu luhu sanulu resin rua. 14 Hare 
milagre nebe Jesus halo, ema sira dehan ba malu: "Tebes, ida ne'e mak 


profeta nebe atu mai iha mundu." 15 Maibe, wainhira Nia hatene katak 
sira atu kaer Nia hodi foti Nia nudar liurai, Jesus subar an mesak hodi fila 
fali ba foho. 


Jesus la'o iha be leten 


16 Wamhira loron monu ona, eskolante sira tun ba tasi. 17 Sa'e tiha ba ro 
ida, sira hakur tasi atu ba Kafarnaum. Nakukun ona, maibe Jesus seidauk 
to'o hamutuk ho sira. 18 Tasi sai boot tan anin hu'u maka'as. 19 Wainhira 
ro dook ona besik kilometru haat, sira hare Jesus la'o iha be leten hakbesik 
ro. Sira tauk; 20 maibe Nia dehan ba sira: "Ha'u mak ne'e, keta tauk!" 21 
Sira haksolok atu simu Nia iha ro laran; ro to'o kedas rai nebe sira ba. 22 
Liu tiha loron ida, ema barak nebe hela iha tasi sorin balun hare katak iha 
neba iha ro ida deit, no Jesus la sa'e hamutuk ho nia eskolante sira, maibe 
sira ne'e ba mesak deit. 23 Maibe, ro balun to'o housi Tiberiades, besik 
fatin nebe ema sira han paun, wainhira Na'i fo agradese. 24 Hare katak 
Jesus ho nia eskolante sira la iha ona, ema sira sa'e ro hodi ba Kafarnaum 
atu buka Jesus. 


Paun moris nian 


25 Hetan tiha Nia iha tasi sorin balun ba, sira hateten ba Nia: "Mestre, 
wainhira mak Ita boot iha ne'e?" 26 Jesus hatan ba sira: "Tebes, tebes, 
Ha'u dehan ba imi: imi buka Ha'u la'os tan imi hare milagre sira, maibe tan 
imi han paun to'o bosu. 27 Keta serbisu atu hetan aihan nebe mohu, maibe 
ba aihan nebe hela ba moris rohan laek; aihan nebe Oan Mane sei haraik 
ba imi, basa ba Nia mak Aman Maromak tau nia marka." 28 Rona tiha 
ne'e, sira hasa'e lia ba Nia dehan: "Ami sei halo sa los atu kaer Maromak 
mia serbisu?" 29 Jesus lia tun ba sira: "Maromak nia serbisu mak ida ne'e: 
imi fiar Ida nebe Nia haruka mai." 30 Sira hasa'e lia ba Nia: "Sinal sa los 
mak Ita halo, atu ami hare hodi fiar Ita? Hahalok sa ida mak Ita halo? 31 
Iha rai fuik maran, ami nia bei-ala sira han mana, tuir Eskritura hateten: 
“Nia fo han sira ho paun nebe tun housi lalehan." 32 Jesus hatan ba sira: 


"Tebes, tebes, Ha'u dehan ba imi katak la'os Moises mak fo ba imi paun 
housi lalehan, maibe Ha'u Aman mak fo ba imi paun los housi lalehan. 33 
Basa Maromak nia aihan mak tun housi lalehan hodi fo moris ba mundu." 
34 Sira dehan ba Nia: "Na'i, haraik nafatin aihan ne'e mai ami." 35 Jesus 
hatan ba sira: "Ha'u mak aihan moris nian. Ema nebe hakbesik Ha'u sei la 
hamlaha tan: no ema nebe fiar Ha'u sei la hamrook tan 36 Maibe Ha'u 
dehan ona ba imi katak maski imi hare tiha Ha'u, imi la fiar. 37 Sira hotu 
nebe Aman fo mai Ha'u, sei hakbesik Ha'u: no ida nebe hakbesik Ha'u, 
Ha'u sei la duni sai. 38 Basa Ha'u mai housi lalehan la'os atu halo Ha'u nia 
hakarak, maibe atu halo tuir Ida nebe haruka Ha'u mai nia hakarak. 39 No 
Ida nebe haruka Ha'u mai nia hakarak mak ida ne'e: atu Ha'u keta lakon 
buat nebe Nia fo tiha mai Ha'u, maibe atu Ha'u halo sira moris hi'as iha 
loron ikus. 40 Basa Ha'u nia Aman nia hakarak mak ida ne'e: katak ema 
ida-ida nebe hare Oan hodi fiar Nia, ema ne'e sei hetan moris rohan laek: 
no Ha'u sei halo nia moris hi'as iha loron ikus." 41 Ema Judeu sira 
mura-mura ba Jesus tamba Nia dehan: "Ha'u mak aihan nebe tun housi 
lalehan." 42 Sira hateten: "Nia la'os Jesus, Jose nia Oan? Ita hatene Nia 
aman no inan. Nusa mak nia bele dehan, “Ha'u mai housi lalehan?" 43 
Jesus hatan ba sira, dehan: "Imi keta mura-mura iha imi leet. 44 Ha'u 
Aman nebe haruka Ha'u mai la dada ma karik, ema ida la bele hakbesik 
Ha'u: no Ha'u sei halo ema ne'e moris hi'as iha loron ikus. 45 Profeta sira 
hakerek nanis ona, dehan: “Maromak sei hanorin sira hotu.' Ema hotu nebe 
rona Aman hodi aprende housi Nia, ema ne'e hakbesik Ha'u. 46 Ema ida 
seidauk hare Aman. Ida nebe mai housi Maromak, Nia deit mak hare ona 
Aman. 47 Tebes, tebes, Ha'u dehan ba imi: ema nebe fiar hetan moris 
rohan laek. 48 Ha'u mak aihan moris man. 49 lha rai fuik maran imi nia 
bei-ala sira han mana, no sira mate ona. 50 Ida ne'e mak aihan nebe tun 
housi lalehan, atu ema nebe han athan ne'e sei la mate. 51 Ha'u mak aihan 
moris nian nebe tun mai housi lalehan. Ema nebe han aihan ne'e, nia moris 
ba nafatin; no aihan nebe Ha'u sei fo mak Ha'u nia isin, saran ba mundu nia 
moris." 52 Ema Judeu sira haksesuk malu, dehan: "Om sa mak Nia bele fo 
mia isin mai ita atu han?" 53 Jesus hatan ba sira: "Tebes, tebes, Ha'u tebes 
ba imi: imi la han karik Oan Mane nia isin, imi la hemu karik nia ran, imi 


sei la hetan moris iha imi, 54 Ema nebe han Ha'u ma isin hemu Ha'u nia 
ran hetan moris rohan laek, no Ha'u sei halo nia moris hi'as iha loron ikus. 
55 Basa Ha'u ma isin aihan duni, Ha'u nia ran tua duni. 56 Ema nebe han 
Ha'u nia isin no hemu Ha'u nia ran horik iha Ha'u, no Ha'u horik tha nia. 57 
Nudar Ha'u Aman nebe moris haruka Ha'u mai, no Ha'u moris tamba 
Aman, nune'e mos ema nebe han Ha'u, sei moris tamba Ha'u. 58 Ne'e mak 
athan nebe tun mai housi lalehan; la'os hanesan ida nebe imi nia aman sira 
han, hafoin sira mate hotu; ema nebe han athan ne'e sei moris ba nafatin." 
59 Jesus hateten lia hirak ne'e iha sinagoga wainhira nia hanorin iha 
Kafarnaum. 60 Rona tiha ne'e eskolante barak dehan: "Liafuan hirak ne'e 
todan teb-tebes: se los mak bele rona?" 61 Hatene katak nia eskolante 
mura-mura kona ba ne'e, Jesus hateten ba sira: "Liafuan hirak ne'e la monu 
los ba imi nia laran? 63 Imi hare karik Oan Mane sa'e ba fatin nebe uluk 
Nia horik ba, sei sa'e oin sa los? 63 Espiritu mak halo moris; isin la folin 
buat ida, liafuan nebe Ha'u dehan ba imi mak espiritu no moris. 64 Maibe 
mi balun la fiar." Basa Jesus hatene houri uluk kedas sira nebe la fiar no 
se mak atu saran Nia ba mate. 65 Hafoin Nia dehan: "Tan ne'e mak Ha'u 
dehan ba imi katak ema ida la bele hakbesik mai Ha'u, wainhira Ha'u 
Aman dada ma." 66 Ne'e hotu tiha, Jesus nia eskolante barak fila kotuk 
hodi la tuir tan ona Nia. 67 Tuir mai, Jesus lia tun ba sira na'in sanulu resin 
rua: "Imi mos hakarak ba ona?" 68 Simao Pedro hatan ba Nia: "Na'i, ami 
atu ba los ho se? Ita mak iha liafuan moris rohan laek nian. 69 Ami fiar 
ona hodi hatene katak Ita mak Maromak nia Santu." 70 Jesus hateten fali 
ba sira: "La'os Ha'u rasik mak fihir imi na'in sanulu resin rua? Maibe imi 
ida diabu!" 71 Jesus koalia kona ba Judas, Simao Iscariotes nia Oan: basa 
nia, sira na'in sanulu resin rua ne'e ida, mak sei saran Nia ba mate. 


Jesus sa'e ba Jerusalem hodi hanoin 


7:1 Tuir mai, Jesus la'o iha Galileia; Nia la bele hela iha Judeia, basa 
Judeu sira hakarak oho Nia. 2 Festa Tabernakulu Judeu sira nian besik 
dau-daun ona. 3 Nia maun-alin sira hateten ba Nia: "Husik fatin ne'e hodi 
ba rai Judeta atu o nia eskolante sira bele hare hahalok sira nebe o halo. 4 


Basa ema ida hakarak karik katak ema hotu hatene ma, nia la halo buat 
ida sub-subar deit. O halo ona buat sira ne'e, hatudu o nia an ba mundu!" 5 
Lo-los, Nia maun-alin sira mos Ia fiar Nia. 6 Jesus hatan ba sira: "Ha'u nia 
tempu seidauk to'o, maibe ba imi nian iha nafatin. 7 Mundu la bele hakribi 
imi, maibe nia hakribi Ha'u tamba Ha'u fo sasin katak nia hahalok sira aat. 
8 Imi sa'e ba festa ba. Ha'u la ba basa Ha'u nia tempu seidauk to'o lo-los." 
9 Koalia nune'e hotu tiha, Nia hela iha Galileia. 10 Maibe wainhira Nia 
maun-alin ba tiha ona, Nia mos ba, maibe sub-subar deit. 11 Judeu sira 
buka Nia iha festa, dehan: "Nia iha nebe?" 12 Ema barak haksesuk malu 
kona ba Nia. Balun dehan: "Nia ema diak," sira seluk dehan: "Lae, Nia 
lori povu ba dalan sala." 13 Maibe ema ida la koalia mo-mos kona ba Nia 
tamba tauk Judeu sira. 14 Iha ona festa klaran mak Jesus sa'e ba templu 
hodi hahu hanorin. 15 Judeu sira hakfodak, dehan: "Nia la ba eskola, oin 
sa los Nia hetan matenek ne'e?" 16 Jesus hatan ba sira: "Ha'u nia doutrina 
la'os Ha'u nian, maibe mai housi Ida nebe haruka Ha'u mai. 17 Ema nebe 
hakarak tuir Nia hakarak, nia sei hatene Ha'u nia doutrina mai housi 
Maromak ka Ha'u koalia housi Ha'u nia An. 18 Ema nebe koalia housi nia 
an, nia buka nia rasik nia gloria, maibe ema nebe buka gloria ba ida nebe 
haruka nia, ema ne'e los, la iha lia bosok iha mia. 19 La'os Moises mak fo 
ukunfuan ba imi? Maibe imi ida la tur ukunfuan! Tansa imi buka atu oho 
Ha'u?" 20 Sira hatan: "Diabu iha o nia laran! Se los mak buka atu oho o?" 
21 Jesus dehan teni: "Ha'u halo hahalok ida deit, no imi hotu hakfodak. 22 
Moises fo ba imi sirkunsisaun, nebe mai housi patriarka sira, la'os housi 
Moises, no imi halo sirkunsisaun iha loron Sabadu. 23 Ema ida simu karik 
sirkunsisaun iha loron Sabadu atu halo tuir Moises nia ukun fuan, tansa imi 
hirus Ha'u wainhira Ha'u halo ema nia isin tomak fali iha loron Sabadu? 24 
Imi keta tesi tuir buat nebe bele hare, maibe tesi lia tuir justisa lo-los." 


Ema sira haksesuk malu kona ba Jesus mai housi nebe 


25 Iha Jerusalem ema balun hateten: "La'os ida ne'e mak ema buka atu 
oho? 26 Maibe Nia koalia iha ema hotu nia oin, no sira la dehan buat ida 
ba Nia. Keta na'i ulun sira hatene ona lo-los katak Nia mak Kristu karik? 


27 Maibe ita hotu hatene ema ne'e mai housi nebe: wainhira Messias to'o, 
ema la hatene Nia mai housi nebe." 28 Tuir mai, wainhira Nia hanorin iha 
templu, Jesus dehan ho lia maka'as: "Imi hatene Ha'u, imi hatene mos Ha'u 
mai housi nebe? Maibe Ha'u la mai atu tuir Ha'u rasik nia hakarak. Maibe 
Ida nebe haruka Ha'u mai, Nia los: no imi la hatene Nia: 29 Ha'u hatene 
Nia, basa Ha'u mai housi Nia, Nia mak haruka Ha'u mai." 30 Sira hakarak 
kaer Nia, maibe ema ida la tau liman ba Nia, basa nia oras seidauk to'o. 


Jesus fo sai katak Nia sei fila hikas mai 


31 Maibe ema barak fiar Nia: sira dehan: "Wainhira Messias sei mai, Nia 
sei halo milagre barak fali ema ne'e nian?" 32 Fariseu sira rona katak ema 
lubun boot koalia nune'e, no am'lulik boot no fariseu sira haruka guarda 
sira atu kaer Nia. 33 Tuir mai Jesus dehan: "Ha'u sei hela ho imi uitoan tan 
deit: hafoin Ha'u sei fila fali ba Ida nebe haruka Ha'u mai, 34 imi sei buka 
Ha'u, maibe imi sei la hetan Ha'u, tan imi la bele ba iha fatin nebe Ha'u 
hela." 35 Judeu sira hateten ba malu: "Nia sei ba nebe, atu ita bele hetan 
Nia? Nia sei ba karik hamutuk ho ema gentiu sira nebe namkari lemo rai, 
hodi hanorin sira? 36 Nia liafuan hirak ne'e katak sa: “Imi sei buka Ha'u, 
maibe imi se la hetan Ha'u,' no ‘Imi la bele ba iha fatin nebe Ha'u hela'?" 


Be nebe fo moris 


37 Iha loron ikus, loron boot festa nian, Jesus hamriik hodi hateten ho lia 
maka'as: "Ema nebe hamrook, mai hakbesik Ha'u hodi hemu! 38 Ema 
nebe fiar Ha'u, nudar eskritura hateten tiha: “Housi nia fuan sei suli mota 
be moris man." 39 Nia dehan ne'e kona ba Espiritu nebe sei haraik ba sira 
nebe fiar Nia. Espiritu seidauk fo ba ema, tamba Jesus la dauk simu gloria. 


Ema haksesuk malu kona ba Jesus 


40 Wamhira sira rona liafuan hirak ne'e, balun dehan: "Ema ne'e Profeta 
los duni." 41 Balun dehan fali: "Nia mak Messias." Maibe sira seluk 
hateten: "Messias bele mai housi Galileia? 42 Eskritura la dehan katak 


Kristu mak David nia bei-oan no mai housi Belem, David nia knua?" 43 
Ne'e duni, sira haksesuk malu kona ba Nia. 44 Ema balun hakarak kaer 
Nia, maibe ema ida la tau liman ba Nia. 45 Guarda sira fila fali ba am'lulik 
boot no fariseu sira, nebe dehan ba sira: "Tansa imi la lori Nia mai?" 46 
Guarda sira nia na'i ulun hatan: "Ema ida seidauk koalia hanesan ema 
ne'e!" 47 Fariseu sira husu fali ba sira: "Nia lori tiha mos imi ba dalan 
sala?" 48 Na'i ulun eh fariseu ruma fiar Nia karik? 49 Maibe ema lubun 
boot ne'e, nebe la hatene ukunfuan hetan malisan ba!" 50 Sira ida naran 
Nicodemos, nebe uluk ba koalia ho Nia, hateten ba sira: 51 "Ita nia 
ukunfuan fo kastigu ba ema ida, wainhira seidauk rona nia, seidauk hatene 
nia di-diak?" 52 Sira hatan, "O mos housi Galileia? Buka iha eskritura no 
o sei hare katak la iha profeta nebe mai housi Galileia." 53 Sira ida-ida fila 
ba uma. 


Feto sala na'in 


8:1 Mabe Jesus sa'e ba foho Oliveira. 2 Iha dader, Nia mosu fali iha 
templu. Povu tomak hakbesik Nia, no Jesus tur hodi hanorin sira. 3 
Eskriba no fariseu sira lori feto ida nebe ema toman halo sala ho mane 
seluk. 4 Sira tau feto ne'e tha klaran, hodi dehan ba Jesus: "Mestre, ema 
toman feto ne'e halo sala ho mane seluk. 5 Tuir ukunfuan, Moises haruka 
ita atu tuda mate feto sira hanesan ne'e. O dehan sa los?" 6 Sira husu ne'e 
hodi koko Nia, atu sira bele hetan lia ruma hasouru Nia. Maibe Jesus 
hakru'uk, hodi hakerek iha rai ho nia liman fuan. 7 Tan sira litik nafatin 
Nia, Jesus hamriik hodi dehan ba sira: "Imi ida nebe sala la iha, nia mak 
tuda uluk feto ne'e!" 8 Hafoun Nia hakru'uk fali hodi hakerek iha rai. 9 
Rona tiha liafuan hirak ne'e, sira ida-ida sai dau-daun, hahu housi katuas 
sira. Ikus mai Jesus hela mesak ho feto nebe hamriik iha nia om. 10 Hodi 
foti matan, Jesus dehan ba nia: "Feto, sira hotu ba nebe? Ema ida la tesi lia 
ba o?" 11 Nia hatan: "La iha, Na't." Jesus koalia fali hodi dehan ba nia: 
"Ha'u mos la tesi lia hasouru o; la'o ona ba, no keta sala tan." 


Jesus mak mundu nia naroman 


12 Jesus koalia hikas ba sira nune'e: "Ha'u mak mundu nia naroman. Ema 
nebe tuir Ha'u, nia sei la la'o iha nakukun laran, maibe sei iha naroman 
moris nian." 13 Fariseu sira dehan ba Nia: "O fo sasin ba o nia an, O ma 
sasin la los."14 Jesus hatan ba sira, dehan: "Maski Ha'u fo sasin kona ba 
Ha'u An, Ha'u nia sasin los, tamba Ha'u hatene Ha'u mai housi nebe no 
Ha'u ba nebe: maibe imi la hatene Ha'u mai housi nebe no Ha'u ba nebe. 15 
Imi tesi lia tuir isin nia hanoin. Ha'u la tesi lia kona ba ema ida 16 Maibe, 
Ha'u tesi lia mos karik, Ha'u nia lia los, tamba Ha'u la hela mesak. Ha'u 
hela ho Ida nebe haruka Ha'u mai. 17 lha imi nia ukunfuan hakerek katak 
ema na'in rua nia sasin los. 18 Ha'u fo sasin kona ba Ha'u An: no Aman 
nebe haruka Ha'u mai, Nia mos fo sasin kona ba Ha'u." 19 Sira husu ba 
Nia: "O Nia Aman iha nebe?" Jesus hatan: "Imi la hatene Ha'u, la hatene 
mos Ha'u Aman. Imi hatene Ha'u karik, imi sei hatene mos Ha'u Aman." 
20 Jesus hateten liafuan hirak ne'e besik osan fatin, wainhira Nia hanorin 
dau-daun iha templu. Maibe ema ida la kaer Nia, basa nia oras seidauk 
to'o. 


Jesus la'os housi mundu ne'e 


21 Jesus dehan fali ba sira: "Ha'u sei ba, imi sei buka Ha'u; maibe imi sei 
mate iha imi nia sala. Ba fatin nebe Ha'u ba, imi la bele ba." 22 Judeu sira 
hateten ba malu: "Nia atu oho an karik, tan ne'e Nia dehan: “Ba fatin nebe 
Ha'u ba, imi la bele ba?" 23 Jesus lia tun ba sira, dehan: "Imi mai housi 
kraik, Ha'u mai housi leten, imi mundu ne'e nian, Ha'u la'os mundu ne'e 
nian. 24 Ha'u dehan ba imi katak imi sei mate iha imi ma sala, basa imi la 
fiar karik katak Ha'u mak Nia, imi sei mate iha imi nia sala." 25 Sira husu 
ba Nia: "O se los?" Jesus hatan: "Ha'u hateten ona ba imi uluk kedas. 26 
Ha'u sei iha buat barak atu koalia no tesi lia kona ba imi. Maibe ida nebe 
haruka Ha'u mai, Nia los: no Ha'u fo sai ba mundu buat nebe Ha'u rona 
housi Nia." 27 Sira la hatene katak Nia koalia ba sira kona ba Aman. 28 
Ne'e duni, Jesus dehan: "Wainhira imi sei foti tiha Oan Mane, iha oras 
neba mak imi sei hatene katak Ha'u mak Nia, no katak Ha'u la halo buat 
ida hodi Ha'u rasik ma kbiit, maibe Ha'u koalia nune'e nudar Aman hanorin 


mai Ha'u. 29 Ida nebe haruka Ha'u mai hela ho Ha'u: Nia la husik Ha'u 
mesak basa Ha'u halo nafatin buat nebe fo ksolok ba Nia." 30 Jesus koalia 
nune'e hela, no ema barak fiar Nia 


Jesus ho Abraao 


31 Tuir mai Jesus dehan ba sira nebe fiar iha Nia: "Imi hela nafatin karik 
iha Ha'u nia liafuan, imi sei sai Ha'u nia eskolante lo-los; 32 no imi sei 
hatene lialos, no lialos sei soi imi." 33 Sira hatan: "Ami Abraao nia oan; 
ami la dauk sai ema ida nia atan. Nusa mak o dehan: “Imi sei hetan 
maksoin'?" 34 Jesus hatan ba sira : "Tebes, tebes, Ha'u dehan ba imi: ema 
nebe halo sala, ema ne'e sala nia atan. 35 Atan la horik nafatin iha uma; 
Oan Mane mak horik nafatin iha uma. 36 Ne'e duni, Oan Mane soi imi 
karik, imi sei hetan maksoin duni. 37 Ha'u hatene katak imi Abraao nia 
oan; maibe imi hakarak oho Ha'u basa Ha'u nia liafuan la monu ba imi nia 
laran. 38 Ha'u koalia kona ba buat nebe Ha'u hare iha Ha'u Aman, no imi 
fali halo buat nebe imi rona housi imi nia aman." 39 Sira hatan ba Nia: 
"Ami nia aman mak Abraao." Jesus hatan, "Imi Abraao nia oan sira karik, 
imi sei halo buat nebe nia halo, 40 maibe ohin imi hakarak oho Ha'u, nebe 
fo sai ba imi lialos nebe Ha'u rona housi Maromak. Abraao la halo buat 
ne'e! 41 Imi halo dau-daun imi aman rasik nia hahalok." Sira dehan fali ba 
Nia: "Ami la moris tan sala foer: ida deit mak ami nia Aman, katak 
Maromak." 42 Jesus hatan: "Maromak mak imi nia Aman karik, imi sei 
hadomi Ha'u, basa Ha'u sai no mai housi Maromak. Ha'u la mai hodi Ha'u 
mia hakarak rasik, maibe Nia mak haruka Ha'u mai. 43 Tansa mak imi la 
komprende buat nebe Ha'u hateten? Tamba imi la bele tahan atu rona Ha'u 
mia liafuan. 44 Tan diabu mak imi nia aman. imi hakarak tuir imi nia aman 
mia hakarak. Houri uluk kedas nia oho ema. Nia la hela iha lialos, basa la 
iha lialos iha nia. Wainhira nia bosok, nia fo sai buat nebe tuir nia an nian, 
basa nia bosokten no lia bosok nia aman. 45 Maibe tan Ha'u hateten lialos 
ba imi, imi la fiar. 46 Imi ida nebe mak bele dehan katak Ha'u sala? Ha'u 
hateten lialos karik ba imi tansa imi la fiar Ha'u? 47 Ema nebe mai housi 
Maromak, rona Maromak nia liafuan; imi la rona sira tamba imi la mai 


housi Maromak." 48 Judeu sira hatan ba Nia: "Ami la koalia los wainhira 
ami dehan katak O ema Samaritanu ida no diabu iha O nia laran?" 49 
Jesus hatan: "Ha'u diabu la iha, maibe Ha'u hahi Ha'u nia Aman, no imi la 
hamtauk Ha'u. 50 Ha'u la buka naran boot ba Ha'u An. Iha Ida seluk nebe 
buka nia no Nia sei tesi lia. 51 Tebes, tebes, Ha'u dehan ba imi: Ema ida 
halo tuir karik Ha'u nia liafuan, nia sei la mate tinan ba tinan." 52 Judeu 
sira hateten ba Nia: "Oras ne'e ami hatene katak O iha diabu. Abraao mate 
tiha ona, profeta sira mos mate ona; maibe O dehan: “Ema nebe halo tuir 
Ha'u nia liafuan, nia sei la mate tinan ba tinan.' 53 O boot liu fali ami nia 
aman Abraao, nebe mate ona? Profeta sira mos mate. O halo an sa los?" 
54 Jesus hatan: "Ha'u fo gloria ba Ha'u ma an karik, Ha'u nia gloria la folin 
buat ida, Ha'u nia Aman mak fo gloria mai Ha'u. Nia nebe imi bolu imi ma 
Maromak. 55 Maibe imi la hatene Nia, Ha'u mak hatene Nia. Ha'u dehan 
karik Ha'u la hatene Nia, Ha'u bosokten hanesan imi. Maibe Ha'u hatene 
Nia no Ha'u halo tuir nia liafuan. 56 Imi nia aman Abraao haksolok tan nia 
atu hare Ha'u ma loron; nia hare tiha ona hodi haksolok." 57 Judeu sira 
hateten ba Nia: "O seidauk tinan lima nulu, O hare ona Abraao?" 58 Jesus 
hatan ba sira: "Tebes, tebes, Ha'u dehan ba imi katak molok Abraao moris, 
Ha'u mak Ha'u." 59 Nune'e sira kaer fatuk atu tuda Nia, maibe Jesus la'o 
haksumik tiha, hodi sai housi templu. 


Jesus bali ema matan delek 


9:1 Jesus liu dau-daun, Nia hare ema nebe matan delek houri moris mai. 2 
Eskolante sira husu ba Nia: "Na'i, se nia sala mak halo ema ne'e moris 
matan delek; nia sala ka nia aman sira nian?" 3 Jesus hatan ba sira: "Nia la 
sala, nia aman inan sira mos la sala: maibe, ne'e atu Maromak nia hahalok 
sira mosu iha nia. 4 Wainhira sei loron, Ha'u sei halo Ida nebe haruka Ha'u 
mai nia serbisu; kalan to'o mai wainhira ema ida la bele serbisu. 4 
Wainhira Ha'u iha mundu, Ha'u mundu nia naroman." 6 Dehan tiha ne'e, 
Nia tafui ba rai halo tahu ho nia kaben, hafoin nia kose tahu ne'e ba matan 
delek ne'e nia matan 7 hodi dehan ba nia: "O ba fase iha pisina Siloe nian." 
Siloe katak "ida nebe ema haruka." Ne'e duni, nia ba fase: hafoin nia fila, 


hodi hare ona. 8 Ema sira nebe hela besik nia, no sira hotu nebe hare ma 
husu esmola, husu ba malu: "Ema ne'e la'os ida nebe tur husu esmola?" 9 
Ema balun dehan: "Nia duni," seluk fali dehan: "La'os nia: ema ida 
hanesan nia!" Nia rasik dehan: "Ha'u duni!" 10 Sira husu ba nia: "Om sa 
mak o nia matan nakloke?" 11 Nia hatan: "Ema ida naran Jesus halo tahu, 
kose ha'u nia matan hodi dehan: “Ba fase iha pisina Siloe.' Ha'u ba, fase 
tiha, no ha'u hare." 12 Sira husu tan: "Nia iha nebe?" Nia hatan: "Ha'u la 
hatene." 13 Sira lori ema nebe uluk matan delek ne'e ba fariseu sira. 14 
Loron nebe Jesus halo tahu hodi loke nia matan ne'e, loron Sabadu ida. 15 
Fariseu sira husu ba nia om sa nia hahu hare. Ema ne'e dehan ba sira: "Nia 
tau tahu ba ha'u nia matan, hafoin ha'u ba fase: oras ne'e ha'u hare." 16 
Fariseu balun dehan: "Ema ne'e la mai housi Maromak, basa nia la halo 
tuir Sabadu." Balun dehan: "Oin sa mak ema maksalak ida bele halo 
milagre ida hanesan ne'e?" Sira nia lia la tur malu. 17 Sira husu fali ba 
ema matan delek ne'e: "O dehan sa kona ba ema nebe loke o nia matan?" 
Nia hatan: "Ema ne'e Profeta ida." 18 Maibe Judeu sira la fiar katak ema 
ne'e uluk matan delek, hafoin hahu hare. Tan ne'e, sira bolu nia aman inan, 
19 hodi husu ba sira: "Ida ne'e mak imi nia oan nebe imi dehan katak moris 
mai matan delek? Nusa mak oras nia bele hare?" 20 Nia aman inan hatan: 
"Ami hatene katak ida ne'e ami nia oan nebe moris mai matan delek, 21 
maibe halo nusa mak oras ne'e nia hare, se mak loke nia matan, ne'e ami la 
hatene. Nia iha otas ona: imi husu nia ba, nia rasik sei koalia." 22 Nia 
aman inan koalia hanesan ne'e, tan sira tauk Judeu sira. Basa Judeu sira lia 
tuir malu ona katak ema ruma karik hateten katak Jesus mak Messias, sira 
sei duni sai nia housi sinagoga. 23 Tan ne'e, mak nia aman iman dehan: 
"Nia iha otas ona, imi husu nia ba." 24 Sira bolu ema nebe uluk matan 
delek dala ida tan, hodi dehan ba nia: "O hahi Maromak ba! Ami hatene 
katak ema ne'e ema maksalak." 25 Nia hatan: "Nia ema maksalak ka lae, 
ha'u la hatene. Ha'u hatene deit katak, uluk ha'u matan delek, oras ne'e ha'u 
hare." 26 Sira husu ba nia: "Nia halo sa ida ba o? Oin sa mak nia loke o 
mia matan?" Nia hatan: "Ha'u dehan ona ba imi, imi la rona: tansa imi 
hakarak rona hikas? Imi mos hakarak sai nia eskolante, ka?" 28 Sira 
hateten ba mia: "O mak mia eskolante: ami Moises mia eskolante sira. 29 


Ami hatene katak Maromak koalia ba Moises; maibe ida ne'e ami la 
hatene Nia mai housi nebe!" 30 Ema ne'e dehan fali ba sira: "Ne'e mak 
halo ema hakfodak, katak imi la hatene Nia mai housi nebe, maibe Nia 
loke ha'u nia matan. 31 Ita hatene katak Maromak la rona ema maksalak 
sira, maibe Nia rona ema nebe adora Maromak no halo tuir nia hakarak. 
32 Houri uluk seidauk rona ema ida loke matan ba ema nebe matan delek 
houri loron nia moris! 33 Nia la mai karik housi Maromak, Nia la bele 
halo buat ida." 34 Sira hatan: "O moris iha sala nia laran, o hakarak 
hanorin fali ami?" Hafoin sira duni sai nia. 35 Jesus rona katak sira duni 
sai nia: hetan tiha nia, Jesus dehan ba nia: "O fiar Oan Mane?" 36 Nia 
hatan: "Nia se los, Na'i, atu ha'u fiar ma?" 37 Jesus dehan: "O hare tiha 
ona Nia: Nia mak koalia dau-daun ho o." 38 Ema ne'e dehan: "Ha'u fiar, 
Na'i!" Hafoin nia hakneak iha Jesus nia futar om, hodi adora Nia. 39 Jesus 
la tun ba nia: "Ha'u mai iha mundu atu tesi lia, atu sira nebe la hare bele 
hare, no sira nebe hare, sira nia matan sai delek." 40 Rona liafuan hirak 
ne'e, fariseu balun nebe iha neba husu ba Nia: "Ne'e duni, ami mos matan 
delek?" 41 Jesus hatan ba sira: "Imi matan delek karik, imi la sala. Maibe 
tamba imi dehan “ami hare' mak imi nia sala hela nafatin." 


Bibi-atan diak 


10:1 Tebes, Ha'u dehan ba imi: ida nebe la tama ba bibi luhan housi lutu 
matan maibe tama housi fatin seluk, ema ne'e na'okten ida. 2 Maibe ida 
nebe tama housi lutu matan, nia mak bibi atan. 3 Nia bolu bibi sira hodi 
sira nia naran, sira rona nia lia, hafoin nia lori sira ba liur. 4 Hasai hotu tiha 
nia bibi sira, nia ba uluk; bibi sira tuir nia, tan sira hatene nia lia. 5 Maibe 
bibi la tuir ema leet ida, sira halai housi nia, tan sira la hatene ema ne'e nia 
la." 6 Ne'e mak aiknanoik nebe Jesus hateten ba sira, maibe sira Ia 
komprende lo-los Jesus koalia kona ba sa. 7 Ne'e duni Jesus dehan teni ba 
sira: "Tebes, tebes, Ha'u dehan ba imi: Ha'u mak bibi sira nia lutu matan. 8 
Ema hotu nebe mai uluk liu Ha'u, mesak na'okten no ahu-na'in sira, bibi 
sira la rona sira ma lia. 2 Ha'u mak lutu matan. Ida nebe liu housi Ha'u sei 
hetan diak: nia sei tama, sei sai, hodi hetan du'ut matak. 10 Ema na'okten 


mai atu na'ok, atu harahun deit. Ha'u mai atu ema hetan moris, hodi hetan 
moris ne'e wa'in liu tan. 11 Ha'u mak bibi atan diak. Bibi-atan diak saran 
mia moris ba nia bibi sira. 12 Maibe ema nebe la'os bibi atan, la'os bibi 
na'in, hare tiha asu fuik mai, nia halai hodi soe bibi sira, nebe asu fuik kaer 
hodi halo namkari. 13 Tan nia ema kontratu, la tau matan ba bibi sira. 14 
Ha'u mak bibi atan diak, Ha'u hatene Ha'u nia bibi sira, no Ha'u nia bibi sira 
hatene Ha'u. 15 Nudar Aman hatene Ha'u, nune'e mos Ha'u hatene Aman: 
no Ha'u saran Ha'u nia moris ba Ha'u nia bibi sira. 16 Ha'u sei iha tan bibi 
seluk nebe seidauk tama iha bibi luhan ida ne'e. Ha'u sei dada mos sira 
mai. Sira sei rona Ha'u nia lia, no sei iha bibi luhan ida deit ho bibi atan ida 
deit. 17 Aman hadomi Ha'u tamba Ha'u saran Ha'u nia moris atu simu fali 
nia. 18 Ema ida la hasai Ha'u nia moris housi Ha'u: hodi Ha'u rasik ma 
hakarak mak Ha'u saran moris ne'e. Ha'u iha kbiit atu saran Ha'u nia moris, 
no mos iha kbut atu simu fali nia. Ida ne'e mak ukunfuan nebe Ha'u simu 
housi Ha'u Aman." 18 Dala ida tan Judeu sira haksesuk malu tamba 
liafuan hirak ne'e. 20 Sira barak dehan: "Diabu iha nia laran, Nia bulak: 
tansa imi rona Nia?" 21 Balun fali dehan: "Ema nebe iha diabu iha nia 
laran la koalia hanesan ne'e, diabu bele loke karik matan delek nia matan?" 


Jesus fo sai katak nia Maromak Oan. Judeu sira hakribi nia. 


22 Iha Jerusalem sira halo dau-daun festa dedikasaun templu nian iha 
tempu malirin. 23 Iha templu, Jesus la'o iha portiku Salomao nian. 24 
Judeu sira halibur hamutuk ho Nia hodi husu ba: "To'o wainhira O sei 
husik ami iha nakukun laran? O mak Kristu karik, hateten los kedas mai 
ami." 24 Jesus hatan ba sira: "Ha'u hateten ona ba imi, maibe imi la fiar. 
Hahalok sira nebe Ha'u halo hodi Ha'u Aman nia naran fo sasin kona ba 
Ha'u, 26 maibe imi la fiar, basa imi la'os Ha'u nia bibi sira. 27 Ha'u nia bibi 
sira rona Ha'u nia lia; Ha'u hatene sira, no sira tuir Ha'u. 28 Ha'u fo ba sira 
moris rohan laek. Sira la lakon, no ema ida sei la bele hadau sira housi 
Ha'u nia liman. 29 Ha'u Aman, nebe fo sira mai Ha'u, Nia boot liu ema 
hotu; no ema ida sei la bele hadau sira housi Aman nia liman. 30 Aman ho 
Ha'u ida deit." 31 Dala ida tan Judeu sira kaer fatuk atu tuda Jesus. 32 Nia 


dehan ba sira: "Ha'u hatudu ona ba imi hahalok diak barak nebe mai housi 
Aman: tan hahalok ida nebe mak imi tuda Ha'u?" 33 Judeu sira hatan ba 
Nia: "Ami la tuda o tamba hahalok diak ruma, maibe tamba o koalia aat 
Maromak; tamba maski o ema deit, o halo an Maromak." 34 Jesus husu 
sira: "La hakerek iha imi nia eskritura, ‘ha'u dehan, imi sira ne'e 
maromak'? 35 Ne'e duni, eskritura hanaran “maromak' ema sira nebe 
Maromak nia liafuan to'o tiha, no ema ida la bele halakon eskritura, 36 
maibe ba Ida nebe Aman halo santu hodi haruka ba mundu, imi dehan “O 
koalia aat Maromak; tamba Ha'u dehan ‘Ha'u Maromak nia Oan'? 37 Ha'u 
la halo karik Ha'u Aman nia hahalok, imi keta fiar Ha'u. 38 Maibe, Ha'u 
halo karik, maski imi lakohi fiar Ha'u, imi fiar Ha'u nia hahalok sira, atu 
imi bele hatene no komprende katak Aman hela iha Ha'u no Ha'u iha 
Aman." 39 Tuir mai, sira buka atu kaer Jesus, maibe Nia halai housi sira 
nia liman. 40 Nia fila fali ba mota Jordao nia sorin balun, fatin iha nebe 
uluk Joao sarani ema, hodi hela iha neba. 41 Ema barak mai hakbesik Nia, 
dehan: "Tebes, Joao la halo sinal ida, maibe buat hotu nebe Joao dehan 
kona ba ema ne'e, los duni." 42 No ema barak iha neba fiar Nia. 


Lazaro moris hias 


11:1 Iha tempu neba, ema ida moras, naran Lazaro; nia ema Betania, knua 
ida Maria ho nia bin Marta nian. 2 Maria ne'e, mak tau mina morin ba Na'i, 
hodi hamaran Jesus nia ain ho nia fuuk. Nia maun Lazaro mak moras. 3 
Nia feto sira haruka fo hatene ba Jesus: "Na'i, ida nebe Ita hadomi moras." 
4 Rona tiha ne'e, Jesus dehan: "Moras ne'e la'os atu mate; maibe atu fo 
gloria ba Maromak, hodi halo ema fo gloria ba Maromak Oan." 5 Jesus 
ho Marta, nia alin, no Lazaro, sira belun boot. 6 Maibe, rona tiha katak 
Lazaro moras, Nia hela tan loron rua iha neba. 7 Liu tiha ne'e, Nia dehan 
ba eskolante sira: "Ita ba fali Judeia." 8 Eskolante sira hateten Nia: 
"Mestre foin dau-daun Judeu sira buka atu tuda mate Ita, Ita sei hakarak 
fila fali ba neba? 9 Jesus hatan, dehan: "La'os loron ida iha oras sanulu 
resin rua? Ema nebe la'o iha loron la sidi, basa hare naroman mundu ne'e 
nian; 10 maibe nia la'o karik iha kalan, nia sidi, basa naroman la iha." 11 


Koalia tiha nune'e, Nia dehan tan: "Ita nia belun Lazaro toba: Ha'u ba atu 
fanu nia." 12 Eskolante sira dehan: "Na'i, nia toba karik, ma sei diak fali." 
13 Jesus koalia kona Lazaro nia mate, maibe sira hanoin katak Jesus 
dehan Lazaro dukur deit. 14 Tan ne'e, Jesus dehan sai mo-mos: "Lazaro 
mate tiha ona. 15 Ha'u haksolok tamba Ha'u la iha neba atu imi bele fiar. 
Ita ba hare nia." 16 Tome, ida nebe ema hanaran Kaduak, dehan ba nia 
maluk sira: "Ita mos ba atu mate hamutuk ho ma." 17 To'o tiha neba, Jesus 
hetan nia belun ema hakoi liu tiha loron haat. 18 Betania besik Jerusalem 
kala kilometru tolu. 19 Judeu barak ba hare Marta no Maria atu fo ksolok 
tamba sira nia maun mate. 20 Rona katak Jesus to'o dau-daun, Marta sai 
ba hasouru Nia. Maria tur hela iha uma. 21 Marta dehan ba Jesus: "Na'i, 
Ita iha ne'e karik, Ha'u nia maun la mate! 22 Maibe oras ne'e mos Ha'u 
hatene katak Maromak sei haraik ba Ita buat nebe Ita husu ba Nia." 23 
Jesus hatan ba nia: "O nia maun sei moris hias." 24 Marta simu: "Ha'u 
hatene katak nia sei moris hi'as iha loron ikus." 25 Jesus dehan teni ba nia: 
"Ha'u ne'e moris hi'as no moris. Ema nebe fiar Ha'u, maski mate ona, nia 
sei moris. 26 Ema hotu nebe moris hodi fiar Ha'u, nia sei la mate tan. O 
fiar ha ne'e?" 27 Marta dehan: "Ha'u fiar, Na'i; Ha'u fiar katak Ita mak 
Messias, Maromak Oan, nebe atu mai iha mundu." 28 Dehan tiha ne'e, 
Marta bolu nia alin Maria, hodi dehan sub-subar: "Mestre iha ne'e, Nia 
bolu o." 29 Rona tiha ida ne'e, Maria hamruk kedas hodi ba buka Jesus. 
30 Jesus seidauk tama iha knua; Nia sei hela iha fatin nebe Marta hasouru 
Nia. 31 Wainhira Judeu sira nebe hamutuk ho Maria iha uma hodi fo 
ksolok hare nia hamruk no sai lalais, sira tuir nia, tan hanoin katak sira ba 
tanis iha rate. 32 To'o tiha iha fatin nebe Jesus hela ba, hodi hare Nia, 
Maria monu ba Jesus nia ain, dehan: "Na'i, Ita iha ne'e karik, Ha'u nia 
maun la mate!" 33 Hare tiha nia tanis, no mos hare Judeu sira nebe mai ho 
nia tanis hotu, Jesus nia laran taridu teb-tebes, neon susar, tan hanoin. 34 
Hafoin Nia husu: "Imi tau nia iha nebe?" Sira hatan: "Ita mai hare, Na'i." 
35 Jesus tanis. 36 Judeu sira dehan: "Hare ba oin sa Na'i hadomi nia!" 37 
Maibe balun dehan fali: "Nia nebe loke matan delek nia matan, la bele halo 
ema ne'e keta mate?" 38 Nia laran taridu dala ida tan, Jesus hakbesik ba 


rate. Rate ne'e, fatuk kuak ida nebe taka hela ho fatuk boot ida. 39 Jesus 
dehan: "Imi hasai tiha fatuk." Marta, matebian nia feton, hatan: "Tis ona, 
Na'i; loron hat ona" 40 Jesus dehan: Ha'u la dehan ba o katak o fiar karik, 
o sei hare Maromak nia gloria?" 41 Sira hasai fatuk. Jesus foti matan ba 
lalehan, dehan: "Aman, Ha'u fo agradese ba Ita Boot tan Ita rona Ha'u." 42 
Ha'u hatene nanis ona katak Ita rona Ha'u nafatin: maibe Ha'u koalia nune'e 
tamba povu nebe hale'u Ha'u, atu sira fiar katak Ita haruka Ha'u mai." 43 
Dehan tiha ne'e, Nia foti lia maka'as, dehan: "Lazaro, sai mai liur!" 44 
Matebian sai mai ho liman no ain falun tiha ho hena. Nia om taka ho lensol 
ida. Jesus dehan ba sira: "Kore tiha nia, hodi husik nia la'o ba." 


Na'i ulun sira futu lia atu cho Jesus 


45 Hare tiha buat nebe Jesus halo, Judeu barak nebe ba hare Maria, fiar 
Nia, 46 maibe sira balun ba fo hatene ba fariseu sira buat nebe Jesus foin 
halo. 47 Amlulik sira nia na'i ulun no fariseu sira halibur hamutuk hodi 
dehan: "Ita atu halo sa los tan ema ne'e halo milagre barak? 48 Ita husik 
nia karik, ema hotu sei fiar Nia, hafoin Romano sira sei mai sobu rahun ita 
nia templu ho nasaun tomak." 49 Maibe sira ida, naran Kaifas, am'lulik 
boot ba tinan neba, hateten ba sira: "Imi la hatene buat ida! 50 Imi la 
hatene katak, diak liu ba imi ema ida deit mak mate, liu fali povu tomak 
terus!" 51 Nia la dehan ng'e tan nia an rasik, maibe tamba nia mak am'lulik 
boot iha tinan ne'e, ma stik katak Jesus sei mate tan nasaun 52 no la'os ba 
nasaun deit, maibe atu halibur hamutuk ho neon ida deit Maromak ma oan 
sira nebe namkari lemo rai. 53 hahu housi loron ne'e, sira futu lia atu oho 
Nia. 54 Tan ne'e, Jesus la la'o ona iha Judeu sira nia leet. Nia husik rai ne'e 
ba sidade Efraim, besik rai fuik maran, hodi hela iha neba ho nia eskolante 
sira. 55 Paskua Judeu sira nian besik ona. Ema barak sa'e ba Jerusalem 
housi rai atu hamos an ba festa. 56 Sira buka Jesus hodi dehan ba malu: 
"Imi hanoin sa? Imi hanoin katak Nia sei mai iha festa?" 57 Am'lulik boot 
no fariseu sira fo ordem atu ema nebe hatene Nia iha nebe, fo hatene. atu 
sira bele kaer Nia. 


Mina morin ba Jesus iha Betania 


12:1 Loron neen molok festa Paskua, Jesus ba Betania. Lazaro nebe Jesus 
halo moris hi'as housi mate horik iha neba. 2 Sira fo han Jesus. Lazaro han 
hamutuk ho Nia. Marta serbi meja. 3 Maria fali hola mina morin buli ida 
ho folin boot hodi fase no hamaran Jesus nia ain ho fuuk, to'o mina morin 
mia iis hamorin uma laran tomak. 4 Eskolante sira ida, Judas Iscariotes. 
Simao nia oan, ida nebe atu saran Nia ba mate. husu: 5 "Tansa ita la fa'an 
mina morin ne'e ba denariu atus tolu, hodi fo osan ba ema kiak sira?" 6 Nia 
hateten buat ne'e la'os tan hanoin kiak sira, maibe tamba nia na'okten ida: 
dala barak nia foti housi sira hotu nia osan. nebe nia rai. 7 Jesus dehan: 
"Husik nia halo nune'e, hodi hanoin loron atu hakoi Ha'u. 8 basa kiak sira 
sei hela nafatin iha imi nia leet, maibe Ha'u sei la hela nafatin ho imi" 9 
Rona tiha katak Nia iha neba, Judeu barak mai, la'os deit tamba Jesus, 
maibe mos atu hare Lazaro, nebe Nia halo moris hi'as housi mate. 10 
Amlulik boot sira futu lia atu oho mos Lazaro, 1! tamba hodi nia ema 
barak husik sira no fiar Jesus. 


Jesus tama iha Jerusalem 


12 Liu tiha loron ida, ema lubun boot nebe ba festa rona katak Jesus 
hakbesik dau-daun ba Jerusalem. 13 Sira kaer ramos sanak sira no ba 
hasouru Nia, hodi haklalak: "Osana! Rahun diak ba Ida nebe mai hodi Na'i 
nia naran, Israel nia Liurai!" 14 Jesus hetan kuda burro oan ida hodi sa'e, 
nudar hakerek: 15 "Keta tauk, Siao nia oan feto; hare ba, o nia liurai to'o 
mai, sa'e kuda burro oan ida." 16 Uluk eskolante sira la komprende buat 
ne'e, maibe wainhira Jesus simu ona gloria. mak sira hanoin fali katak ne'e 
hakerek tiha ona kona ba Nia. no katak sira halo tiha nune'e ba Nia. 17 
Ema barak nebe hamutuk ho Jesus wainhira Nia bolu Lazaro sai housi rate 
hodi halo nia moris hias housi mate, fo sasin kona ba Nia. 18 Ema barak 
ba hasouru Nia tan sira rona katak Nia halo milagre ne'e. 19 Ne'e duni, 
fariseu sira hateten ba malu: "Hare ba, imi la bele halo buat ida: mundu 
tomak tuir Nia!" 


Jesus fo sai kona ba nia mate 


20 Sira nebe ba adora iha loron festa, balun ema Gregu. 21 Sira ne'e 
hakbesik ba Filipe, ida nebe mai housi Betsaida iha Galileia, hodi dehan ba 
nia: "Na'i, ami hakarak hare Jesus." 22 Filipe ba dehan ba Andre, hafoin 
Filipe ho Andre hato'o ba Jesus. 23 Jesus hatan ba sira dehan: "Loron to'o 
ona atu Oan Mane simu gloria. 24 Tebes, tebes, Ha'u dehan ba imi: trigu 
musan nebe monu ba rai la mate karik, nia hela mesak; maibe mate karik, 
nia fo fulin barak. 25 Ema nebe hadomi nia moris, sei lakon nia moris ne'e; 
ema nebe hewai nia moris iha mundu ne'e sei rai hela nia ba moris rohan 
laek. 26 Ema nebe serbi Ha'u, sei tuir Ha'u: no iha fatin nebe Ha'u hela, 
Ha'u atan mos sei hela neba. Ema nebe serbi Ha'u, Ha'u Aman sei hahi 
nia." 27 "Oras ne'e Ha'u neon sala: Ha'u sei dehan los sa ida? “Aman, 
hadook tiha Ha'u housi oras ne'e?' Lae: tan ne'e duni mak Ha'u mai to'o 
oras ne'e. 28 Aman hahi Ita naran!" Lia ida mai housi lalehan, dehan: 
"Ha'u hahi tiha ona Nia, no Ha'u sei hahi tan Nia!" 29 Ema lubun boot 
nebe hamriik iha neba rona lia ne'e no sira dehan katak ne'e rai tarutu ida. 
Balun dehan: "Anju ida mak koalia ba Nia." 30 Jesus hatan: "La'os tan 
Ha'u mak lia ne'e mosu, maibe tan imi. Ohin mak tesi lia ba mundu; ohin 
mos mak sei duni sai ona Irurai mundu ne'e nian. 32 Wainhira ema foti 
Ha'u housi rai, Ha'u sei dada ema hot-hotu mai Ha'u." 33 Nia koalia 
hanesan ne'e atu hatudu om sa Nia sei mate. 34 Ema barak hateten fali ba 
Nia: "Ami rona housi eskritura katak Kristu sei hela ba nafatin, om sa mak 
o dehan katak ema sei foti Oan Mane? Se los mak Oan Mane ne'e?" 35 
Jesus hatan ba sira: "Naroman sei hela tan ho imi tempu uitoan deit. Imi 
la'o ba wainhira naroman sei hela ho imi keta nakukun ukun imi: basa ema 
nebe la'o iha nakukun laran la hatene nia ba nebe. 36 Wainhira naroman sei 
hela ho imi, imi fiar naroman ba, atu imi sai naroman nia oan sira." Koalia 
tiha nune'e, Jesus hadook An hodi subar housi sira. 


Judeu sira la fiar Jesus 


37 Maski Jesus halo milagre barak iha sira nia oin, sira la fiar Nia, 38 atu 


halo tuir Profeta Isaias ma liafuan nebe dehan: "Na'i, se los mak fiar ami 
nia liafuan? Ba se los mak Na'i hatudu nia liman?" 39 Tan ne'e, sira la bele 
fiar, basa Isaias dehan: 40 "Nia halo tiha sira matan delek no laran tos, 
keta sira hare ho sira nia matan no hatene lo-los ho sira nia fuan, nune'e 
sira fila mai Ha'u hodi hetan isin diak." 41 Isaias koalia nune'e tan nia hare 
Nia gloria no koalia kona ba Nia. 42 Na'i ulun barak fiar Nia, maibe tan 
sira tauk fariseu sira, sira la fo sasin, keta ema duni sai sira housi 
sinagoga, 43 basa sira hadomi gloria housi ema liu fali gloria housi 
Maromak. 44 Jesus dehan tan ho lia maka'as: "Ema nebe fiar Ha'u, la fiar 
Ha'u maibe ida nebe haruka Ha'u mai. 45 No ema nebe hare Ha'u, hare Ida 
nebe haruka Ha'u mai. 46 Ha'u mai iha mundu nudar naroman, atu ema 
nebe fiar Ha'u la bele hela iha nakukun laran. 47 Ema ida rona karik Ha'u 
nia liafuan maibe la halo tuir nia, Ha'u la tesi lia hasouru nia: basa Ha'u la 
mai atu tesi lia hasouru mundu, maibe atu soi mundu. 38 Ema nebe hakribi 
Ha'u hodi la simu Ha'u nia liafuan, nia iha ona ida nebe sei tesi lia hasouru 
nia: Ha'u nia liafuan mak sei tesi lia hasouru nia iha loron ikus. 49 Basa 
Ha'u la koalia hodi Ha'u nia kbiit rasik; maibe Aman nebe haruka Ha'u 
mai, Nia mak haruka Ha'u atu koalia sa los, no atu dehan sa. 50 No Ha'u 
hatene katak Nia ukunfuan mak moris rohan laek. Ne'e duni, Ha'u koalia 
nudar Aman haruka Ha'u." 


Jesus fase eskolante sira nia ain 


13:1 Molok tama ba festa Paskua, wainhira Jesus hatene ona katak Nia 
oras to'o ona atu husik mundu ne'e hodi liu ba Aman, no hadomi tiha nia 
doben sira nebe hela iha mundu, Nia hadomi sira to'o rohan 2 Sira sei han 
hela, diabu hatama tiha ba Judas Iscariotes nia ulun atu saran Jesus ba 
mate. 3 Hatene tiha ona katak Aman saran tiha buat hotu iha Nia liman, no 
katak Nia mai housi Maromak no sei fila hikas ba Maromak, 4 Jesus 
hamruk, kolu nia unuk no hola hena mutin naruk ida hodi kesi ba nia 
knotak. 5 Tuir mai, Nia tau be iha basia ida no hahu fase apostolu sira nia 
ain, hodi hamaran sira ho hena mutin bobar hela iha nia knotak. 6 Nia to'o 
ba Simao Pedro nebe dehan: "Nah, Ita atu fase atan Ha'u nia ain?" 7 Jesus 


hatan ba nia: "Oras ne'e o la bele komprende buat nebe Ha'u halo 
dau-daun. Ikus mai o sei hatene." 8 Pedro simu: "Lae, ba nafatin Ita sei la 
fase ha'u nia ain!" Jesus dehan fali ba nia: "Ha'u la fase o nia ain karik, o 
sei la hela hamutuk ho Ha'u." 9 Simao Pedro hasa'e fali lia ba Jesus, 
dehan: "Ne'e sa, Na'i, fase ha'u ain: fase mos ha'u liman no om." 10 Jesus 
lia tun hikas ba nia, dehan: "Ema nebe haris tiha ona sei fase deit ain, tan 
mia isin mos ona. Imi mos tiha ona: maibe la'os imi hotu." 11 Jesus hatene 
se los mak sei saran Nia ba mate: tan ne'e Nia dehan: "Imi mos ona maibe 
la'os imi hotu." 12 Fase hotu tiha sira mia ain, no hola tiha nia unuk, Nia 
fila ba nia fatin. Jesus dehan ba sira: "Imi hatene Ha'u halo sa los ba imi? 
13 Imi bolu Ha'u Mestre no Na'i; imi los, Ha'u nune'e duni. 14 Ne'e duni, 
Ha'u nebe Na'i no Mestre fase karik imi nia ain, imi mos sei fase nia ain ba 
malu. 15 Basa Ha'u fo esemplu ba imi, atu imi banati tuir nudar Ha'u foin 
halo ba imi. 16 Tebes, tebes, Ha'u dehan ba imi: “Atan ida la sai boot liu 
fali nia na'i; nia la boot liu fali ida nebe haruka nia.' 17 Imi hatene buat ne'e 
karik, rahun diak ba imi wainhira imi halo tuir. 18 Ha'u la koalia kona ba 
imi hotu; Ha'u hatene Ha'u fihir se. Maibe eskritura ne'e sei sai los: “Ema 
nebe han paun hamutuk ho Ha'u, foti ona nia ain tuban hasouru Ha'u.' 19 
Ha'u dehan buat hirak ne'e kedas ba imi, molok nia mosu atu wainhira buat 
ne'e mosu duni, imi bele fiar katak Ha'u mak Ha'u. 20 Tebes, tebes, Ha'u 
hateten ba imi: ema nebe simu ida naran deit nebe Ha'u haruka simu Ha'u; 
no ida nebe simu Ha'u, simu Ida nebe haruka Ha'u mai." 


Jesus fo sai kona ba Judas 


21 Dehan tiha ne'e hotu, Jesus ma laran taridu hodi fo sasin: "Tebes, tebes, 
Ha'u dehan ba imi katak imi ida sei saran Ha'u." 22 Eskolante sira hateke 
ba malu hodi hanoin Nia koalia kona ba se los. 23 Eskolante ida nebe 
Jesus hadomi tur besik nia sorin. 24 ne'e duni, Simao Pedro halo sinal ida 
ba nia, dehan: "Husu to'ok , Nia dehan se los!" 25 Nia sader ba Jesus nia 
hirus matan hodi husu: "Se los, Na'i?" 26 Jesus hatan: "Nia mak ida nebe 
Ha'u sei fo paun nebe Ha'u sei habokon." Hafoin, habokon tiha paun baluk 
ida, Nia fo ba Judas, Simao Iscariotes nia oan. 27 Paun simu tiha, diabu 


tama iha Judas nia laran. Jesus dehan ba nia: "Buat nebe o atu halo, halo 
lalais ba!" 28 Sira nebe tur iha meja la hatene tansa Jesus dehan nune'e ba 
nia. 29 Tamba Judas kaer kohe osan nian, sira balun hanoin katak Jesus 
dehan ba nia: "O ba sosa buat nebe ita kuran ba festa:" eh haruka nia fo 
esmola ba ema kiak sira. 30 Simu tiha paun baluk ne'e, Judas sai kedas. 
Kalan ona. 


Ukunfuan foun 


31 Judas sai tiha, Jesus dehan: "Ohin Oan Mane simu gloria, no Maromak 
sei simu gloria iha Nia. 32 Maromak simu karik gloria iha Oan Mane, 
Maromak mos sei fo gloria ba Nia iha Nia An rasik no sei fo gloria kedas 
ba Nia. 33 Kosok oan sira, tempu uitoan deit ona mak Ha'u sei hela ho 
imi. Imi sei buka Ha'u, no hanesan Ha'u dehan ona ba Judeu sira, ohin Ha'u 
dehan ba imi: “Ba fatin nebe Ha'u sei ba, imi la bele ba.' 34 Ha'u fo ba imi 
ukunfuan foun: imi sei hadomi malu, nudar Ha'u hadomi imi, nune'e mos 
imi sei hadomi malu. 35 Nune'e mak ema hotu sei hatene katak imi Ha'u 
nia eskolante sira: wainhira imi hadomi malu." 36 Simao Pedro dehan ba 
Jesus: "Na'i, Ita ba nebe?" Jesus hatan: "Ohin o la bele tur Ha'u ba fatin 
nebe Ha'u ba, maibe o sei tuir aban bainrua." 37 Pedro simu dehan: "Na'i, 
tansa ha'u la bele tuir Ita ohin? Ha'u sei saran ha'u nia moris tamba Ita!" 38 
Jesus lia tun fali ba nia: "O sei saran o nia moris tamba Ha'u? Tebes, tebes, 
Ha'u dehan ba o katak molok manu kokorek, o sei heli Ha'u dala tolu." 


Jesus ba hadia fatin ba nia eskolante sira 


14:1 "Imi laran keta taridu resin. Imi fiar Maromak, fiar mos Ha'u. 2 Iha 
Ha'u Aman nia uma tha fatin wa'in. Lae karik, Ha'u la dehan ba mu, “Ha'u 
ba hadia fatin ba imi.' 3 Waimhira Ha'u ba ona hodi hadia fatin ba imi, Ha'u 
sei fila hikas mai hodi lori imi ho Ha'u: nune'e, iha fatin nebe Ha'u hela, imi 
mos sei iha neba ba. 4 Ba fatin nebe Ha'u atu ba, imi hatene ona dalan." 5 
Tome dehan ba Nia: "Na't, ami la hatene Ita ba los nebe; oin sa ami bele 
hatene dalan?" 6 Jesus hateten ba nia: "Ha'u ne'e dalan, lialos no moris. 


Ema ida la liu karik housi Ha'u, nia la bele hakbesik Ha'u Aman. 7 Imi 
hatene ona Ha'u karik, imi hatene ona mos Ha'u Aman. Houri ohin ba oin, 
imi hatene ona Nia, no imi hare ona Nia." 8 Filipe husu ba Nia: "Na'i, 
hatudu Aman mai ami: ne'e to'o ona mai ami." Jesus dehan ba nia: 9 "Ha'u 
hela kleur ona ho imi, Filipe, imi seidauk hatene Ha'u? Ema nebe hare ona 
Ha'u, hare ona mos Ha'u Aman. Nusa mak o dehan, “Hatudu Aman mai 
ami? 10 Imi la fiar katak Ha'u hela iha Aman no Aman hela iha Ha'u? 
Liafuan hirak nebe Ha'u dehan ba imi, Ha'u la dehan hodi Ha'u an rasik. 
Ha'u Aman, nebe hela iha Ha'u, mak halo Nia hahalok. 11 Fiar Ha'u katak 
hela iha Aman, no Aman hela iha Ha'u. Lae karik, fiar Ha'u tamba hahalok 
hirak ne'e. 12 Tebes, tebes, Ha'u dehan ba imi: ema nebe fiar iha Ha'u sei 
halo mos hahalok sira nebe Ha'u halo; nia sei halo hahalok boot liu fali 
hirak ne'e, tan Ha'u ba Aman. 13 Buat nebe imi husu hodi Ha'u nia naran, 
Ha'u sei halo, atu Aman hetan gloria iha Oan; 14 imi husu karik buat ida 
hodi Ha'u nia naran, Ha'u sei halo." 15 "Imi hadomi Ha'u karik, imi sei 
halo tuir Ha'u nia ukunfuan sira. 16 Ha'u sei harohan ba Aman; no Nia sel 
fo ba imi Mahem seluk ida, atu hela nafatin ho imi. 17 Nia mak Espiritu 
lialos nian, nebe mundu la bele simu, basa la hare Nia no la hatene Nia. Imi 
hatene Nia, tan Nia hela ho imi, no iha imi laran. 18 Ha'u sei la husik imi 
oan kiak; Ha'u sei fila fali ba imi. 19 Uitoan tan, mundu sei la hare ona 
Ha'u; maibe imi sei hare Ha'u; basa Ha'u moris no imi mos sei moris 20 
Iha loron neba, imi sei hatene katak Ha'u hela iha Aman, no imi iha Ha'u, 
no Ha'u iha imi. 21 Ema nebe simu hodi halo tuir Ha'u nia ukunfuan, nia 
mak hadomi Ha'u; no ema nebe hadomi Ha'u, Ha'u Aman sei hadomi nia; 
no Ha'u sei hadomi nia hodi hatudu Ha'u An ba nia." 22 Judas, la'os 
Iscariotes, hateten ba Nia: "Na'i, tansa ita atu hatudu An ba ami, la'os ba 
mundu?" 23 Jesus hatan ba nia: "Ema nebe hadomi Ha'u sei simu Ha'u 
liafuan, no Ha'u Aman sei hadomi nia; Ami sei mai iha nia, hodi horik ho 
nia. 24 Ema nebe la hadomi Ha'u la simu Ha'u nia liafuan; no liafuan nebe 
imi rona dau-daun la'os Ha'u nian, maibe mai housi Aman nebe haruka 
Ha'u mai." 25 "Ha'u hateten lia hirak ne'e wainhira Ha'u sei hela iha imi nia 
leet; 26 maibe ksolok Na'in, katak Espiritu Santu, nebe Aman sei haruka 
mai hodi Ha'u nia naran, sei hanorin imi buat hot-hotu, hodi halo imi 


hanoin fali buat tomak nebe Ha'u hateten ona ba imi. 27 Dame Ha'u husik 
ba imi, Ha'u ma dame Ha'u fo ba mu; la'os hanesan mundu fo mak Ha'u fo 
ba imi. Imi keta laran susar, keta tauk. 28 Imi rona Ha'u hateten ona ba 
imi: ‘Ha'u ba ona, no Ha'u sei fila fali ba imi." Imi hadomi tiha Ha'u karik, 
imi sei haksolok tan Ha'u ba Ha'u Aman, basa Aman boot liu Ha'u. 29 Ha'u 
hateten sai kedas buat ne'e ba imi molok nia mosu, atu wainhira nia mosu, 
imi fiar. 30 Ha'u sei la koalia buat barak tan ho imi, basa ukun na'in mundu 
ne'e nian mai dau-daun ona. Nia la iha kbiit atu ukun Ha'u; 31 Maibe Ha'u 
halo buat nebe Aman haruka atu mundu bele hatene katak Ha'u hadomi 
Aman. Hamriik ba, Ita ba ona!" 


Jesus mak uvas hun lo-los 


15:1 "Ha'u mak uvas hun lo-los, Ha'u Aman mak to'os nam. 2 Sanak hotu 
nebe la fo fuan, Nia hasai, no sanak nebe fo fuan Nia hamos di-diak atu fo 
fuan liu tan. 3 Imi mos ona tamba liafuan nebe Ha'u hatene ona ba imi. 4 
Imi hela iha Ha'u, no Ha'u iha imi. Nudar uvas sanak, haketak housi hun, 
la bele fo fuan mesa-mesak, nune'e mos imi wainhira imi la hela iha Ha'u.5 
Ha'u mak hun, imi sanak sira, ema nebe hela iha Ha'u no Ha'u iha nia, ema 
ne'e mak fo fuan barak: basa ketak housi Ha'u, imi la bele halo buat ida. 6 
Ema la horik iha Ha'u karik, ema sei haketak nia hanesan ai-sanak hodi sai 
maran, ema futu hamutuk ai-sanak sira ne'e hodi soe ba ahi, no ahi sei han 
sira. 7 Maibe imi hela iha Ha'u karik, no Ha'u nia liafuan hela iha imi, imi 
husu buat naran deit no sei halo duni ba imi. 8 Ha'u Aman hetan gloria 
nune'e: katak imi fo fuan barak hodi hatudu katak imi Ha'u nia eskolante 
sira. 9 Nudar Aman hadomi Ha'u, nune'e mos Ha'u hadomi imi: hela iha 
Ha'u nia domin ba. 10 Imi halo tuir Ha'u nia ukunfuan sira karik, imi sei 
hela iha Ha'u nia domin; nudar Ha'u mos halo tuir Ha'u Aman nia ukunfuan 
sira no hela iha nia domin." 


Domin boot liu hotu 


11 "Ha'u dehan sai lia hirak ne'e ba imi atu Ha'u ma ksolok hela iha imi no 


imi nia ksolok sai lo-los. 12 Ha'u nia ukunfuan mak ida ne'e: imi hadomi 
malu nudar Ha'u hadomi imi. 13 Ema ida la bele hadomi liu fali ema nebe 
saran nia moris tan nia belun sira. 14 Imi Ha'u nia belun sira wainhira imi 
halo tuir nebe Ha'u haruka ba imi. 15 Ha'u la bolu ona imi atan, basa atan 
la hatene nia na'in halo sa: maibe Ha'u bolu imi belun, tan Ha'u fo hatene 
ona ba imi lia hotu nebe Ha'u rona housi Aman. 16 La'os imi mak fihir 
Ha'u, maibe Ha'u mak fihir mu, hodi haruka imi ba atu ba fo fuan, no imi 
nia fuan hela ba nafatin, nune'e buat hotu nebe imi husu ba Aman hodi Ha'u 
naran, Nia sei haraik ba imi. 17 Ha'u haruka imi: hadomi malu." 


Mundu hakribi Jesus no eskolante sira 


18 "Mundu odi mi karik, mi hatene ba katak nia odi Ha'u uluk liu imi. 19 
Imi housi mundu ne'e karik, mundu sei hadomi imi nudar ninia an rasik; 
maibe, tan imi la'os housi mundu, basa Ha'u fihir ona imi housi mundu, tan 
ne'e mak mundu odi imi. 20 Imi hanoin fali lia hirak nebe Ha'u hateten ona 
ba imi: ‘Atan ida la'os boot liu nia na'in.' Sira fo terus Ha'u karik, sira sei fo 
terus ba imi; sira simu karik Ha'u nia liafuan, sira sei simu mos imi nian. 21 
Maibe sira sei halo buat ne'e hotu ba imi hodi Ha'u nia naran, basa sira la 
hatene Ida nebe haruka Ha'u mai. 22 Ha'u la mai karik hodi koalia ba sira, 
sira sei la iha sala; maibe oras ne'e sira la bele heli sira nia sala. 23 Ema 
nebe odi Ha'u, odi mos Ha'u Aman. 24 Ha'u la halo tiha ona karik iha sira 
nia leet hahalok sira nebe ema seluk la dauk halo, sira sei la iha sala; 
maibe ohin ne'e, sira hare ona no sira odi Ha'u no Ha'u Aman. 25 Ne'e hotu 
mosu atu halo tuir lia hirak nebe hakerek ona iha sira nia eskritura: ‘Sira 
odi Ha'u la ho lia hun ida.' 26 Maibe wainhira Ksolok Na'in mai, nebe Ha'u 
sei haruka mai housi Aman, katak Espiritu lialos nian nebe mai housi 
Aman, Nia sei fo sasin kona ba Ha'u; 27 imi mos sei fo sasin, basa houri 
uluk kedas imi hamutuk ho Ha'u." 


16:1 "Ha'u fo hatene ona buat hirak ne'e ba imi atu imi keta monu. 2 Sira 
sei duni sai imi housi sinagoga sira; lo-los, oras sei to'o mai wainhira ema 
nebe oho imi sei hanoin katak nia serbi Maromak. 3 Sira sei halo nune'e 


tamba sira la hatene Aman, la hatene mos Ha'u. 4 Mabe Ha'u dehan tiha 
buat hirak ne'e ba mu atu wainhira oras to'o ona, imi bele hanoin fali katak 
Ha'u hateten ona kona ba sira ne'e ba imi. Ha'u la dehan buat sira ne'e ba 
imi houri uluk kedas basa iha tempo neba Ha'u sei hela ho imi." 


Espiritu Santu sei mai 


5 "Ha'u atu ba ona ba Ida nebe haruka Ha'u mai, no imi ida la husu Ha'u: 
“Ita ba nebe?' 6 Maibe, tan Ha'u dehan buat hirak ne'e ba imi mak imi neon 
sala. 7 Maibe Ha'u dehan lialos ba imi: diak liu ba imi katak Ha'u ba, basa 
Ha'u la ba karik, Ksolok Na'in sei la mai iha imi; maibe Ha'u ba karik, Ha'u 
sei haruka Nia ba imi. 8 No wainhira Nia mai, Nia sei hatudu ba mundu 
kona ba sala, kona ba moris los no kona ba tesi lia. 2 Kona ba sala, tan sira 
la fiar Ha'u, 10 Kona ba moris los, basa Ha'u ba Ha'u Aman no imi sei la 
hare Ha'u ona; 11 kona ba tesi lia, tamba sei tesi lia ona hasouru ukun na'in 
mundu ne'e nian." 12 "Ha'u sei iha tan buat barak atu hateten ba imi, maibe 
oras ne'e imi la bele simu hotu. 13 Wamhira Espiritu lialos nian mai, Nia 
sei hanorin lialos tomak ba imi, basa Nia sei la koalia hodi nia naran rasik, 
maibe sei hateten buat nebe Nia rona, hodi fo sai ba imi buat nebe sei 
mosu aban bainrua. 14 Nia sei fo gloria mai Ha'u, basa nia sei simu buat 
nebe Ha'u man no sei fo hatene ba imi. 15 Ha'u Aman nia sasan tomak, 
Ha'u nian mos; tan ne'e mak Ha'u dehan katak Nia simu buat nebe Ha'u 
nian hodi fo hatene ba imi." 


Terus uluk liu fali ksolok 


16 "Uitoan tan, imi sei la hare ona Ha'u: hafoin, uitoan tan, imi sei hare fali 
Ha'u." 17 Tuir mai nia eskolante balun hateten ba malu: "Lia nebe Nia 
dehan mai ita ne'e katak sa, “Uitoan tan, imi sei hare ona Ha'u, hafoin 
uitoan tan imi sei hare fali Ha'u' no mos, “Ha'u atu ba Ha'u Aman” 18 Sira 
dehan, “Uitoan tan' ne'e katak sa? Ita la hatene Nia dehan katak sa." 19 
Jesus hatene kedas katak sira hakarak husu ba Nia, tan ne'e Nia dehan: 
"Imi husu ba malu kona ba ne'e: “Uitoan tan imi sei la hare ona Ha'u; 


hafoin uitoan tan imi sei hare fali Ha'u?' 20 Tebes, tebes, Ha'u dehan ba imi 
katak imi sei tanis no laran susar, maibe mundu sei haksolok, imi sei sai 
neon sala, maibe imi nia neon sala sei nakfila ba ksolok. 21 Wainhira feto 
ida atu tur ahi, nia neon sala basa nia oras to'o ona; maibe, tur ahi hotu 
tiha, nia haluha ona nia terus hodi haksolok tamba ema ida moris ona ba 
mundu. 22 Nune'e mos, oras ne'e imi neon sala, maibe Ha'u sei hare fali 
imi, no imi nia fuan sei haksolok, no ema ida la bele hasai housi imi ksolok 
nebe imi hetan. 23 Iha loron ne'e, imi sei la husu Ha'u buat ida tan. Tebes, 
tebes, Ha'u dehan ba imi, imi husu buat naran deit ba Aman, Nia sei haraik 
ba imi hodi Ha'u nia naran. 24 Too ohin imi la dauk husu buat ida hodi 
Ha'u nia naran. Husu ba; imi sei simu, atu imi nia ksolok sei sai lo-los." 25 
"Ha'u hateten ona buat hirak ne'e ba imi ho aiknanoik sira, oras sei mai 
wainhira Ha'u sei la koalia tan ho aiknanoik sira, maibe Ha'u sei hateten 
mo-mos ba imi kona ba Aman. 26 Iha loron neba, imi sei husu hodi Ha'u 
nia naran, no Ha'u la dehan katak Ha'u sei harohan ba Aman tamba ba imi, 
27 basa Aman rasik hadomi imi, tamba imi hadomi tiha Ha'u hodi fiar 
katak Ha'u mai housi Aman. 28 Ha'u mai housi Aman hodi mai iha mundu: 
Ha'u atu husik fali mundu hodi fila ba Aman." 29 Eskolante sira dehan: 
"Oras ne'e Ita koalia mo-mos, la'os tan ho aiknanoik. 30 Oras ne'e ami hare 
katak Ita hatene buat hotu, no la presisa ema atu husu Ita. Tan ne'e ami fiar 
katak Ita mai housi Maromak." 31 Jesus hatan: "Imi fiar ona, ka? 32 Oras 
sei to'o mai, lo-los mai tiha ona, wainhira imi sei namkari, ida-ida ba nia 
uma, no husik Ha'u mesak: maibe Ha'u sei la mesak, basa Aman hamutuk 
ho Ha'u. 33 Hau fo hatene buat ne'e ba imi atu imi hetan dame. Iha mundu 
imi sei hetan susar barak: maibe imi haksolok ba, basa Ha'u manan tiha 
mundu." 


Jesus nia orasaun 


17:1 Dehan tiha liafuan hirak ne'e, Jesus foti matan ba lalehan, dehan: 
"Aman, oras to'o ona. Fo gloria ba ita Oan, atu ita Oan bele fo gloria ba 
Ita: 2 atu nune'e, basa Ita fo ona ba Nia kbiit atu ukun ema tomak, atu fo 
moris rohan laek ba sira hotu nebe Ita tau iha nia liman.3 Ne'e mak moris 


rohan laek: hatene Ita nudar Maromak los mesak deit, no Jesus Kristu 
nebe Ita haruka mai." 4 Ha'u hahi ona Ita iha rai, hodi halo to'o rohan 
serbisu nebe Ita haruka Ha'u atu halo. 5 Aman, oras ne'e hahi fali Ha'u ho 
gloria nebe Ha'u iha uluk ho Ita, molok mundu mosu mai." 6 Ha'u 
haklaken tiha Ita naran ba ema sira nebe Ita haraik mai Ha'u housi mundu. 
Sira Ita nian, no Ita fo sira mai Ha'u; sira simu ona Ita nia liafuan. 7 Oras 
ne'e sira hatene katak buat hotu nebe Ita fo mai Ha'u, mai housi Ita, 8 basa 
Ha'u haklaken tiha ba sira lia hirak nebe Ita fo mai Ha'u. Sira simu ona lia 
hirak ne'e no hatene mo-mos katak Ha'u mai housi Ita, hodi fiar katak Ita 
mak haruka Ha'u mai. 9 Ha'u harohan ba sira: Ha'u la harohan ba mundu, 
maibe ba sira nebe Ita haraik mai Ha'u, basa sira Ita man. 10 Buat hotu 
nebe Ha'u man, Ita nian: no buat nebe Ita nian, Ha'u nian mos. No Ha'u 
hetan gloria iha sira. 11 Ohin Ha'u la hela ona iha mundu, maibe sira sei 
hela iha mundu, no Ha'u ba hasouru Ita. Aman Santu, tau matan ba sira iha 
Ita naran. nebe ita haraik mai Ha'u, atu sira sai ida deit, nudar Ita ho Ha'u 
ida deit. 12 Wainhira Ha'u sei hela ho sira, Ha'u rasik tau matan ba sira iha 
Ita naran. Ha'u tau matan di-diak ba sira nebe Ita haraik mai Ha'u. Ha'u 
tahan di-diak sira, atu sira ida la lakon: lakon deit mak lakon an nia oan, 
atu eskritura sai tuir lo-los. 13 Maibe oras ne'e Ha'u atu fila ba Ita, no Ha'u 
dehan sai buat hirak ne'e iha mundu atu sira hetan Ha'u nia ksolok to'o sai 
lo-los. 14 Ha'u fo hatene ona ba sira ita ma liafuan, no mundu odi sira, basa 
sira la'os mundu ne'e nian, nudar Ha'u mos la'os mundu ne'e man. 15 Ha'u la 
husu atu Ita hasai sira housi mundu, maibe atu Ita hadook sira housi Aat 
Na'in. 16 Sira la'os mundu ne'e nian, nudar Ha'u mos la'os mundu ne'e nian. 
17 Halo sira santu iha lialos. Ita nia liafuan mak lialos. 18 Nudar Ita 
haruka Ha'u mai iha mundu, nune'e mos Ha'u haruka sira ba mundu. 19 No 
tamba sira mak Ha'u halo An santu, atu sira mos bele sai santu iha lialos." 
20 "Ha'u la harohan deit ba sira ne'e, maibe mos ba sira nebe sei fiar Ha'u 
tan sira ne'e ma liafuan: 21 atu sira hotu sai ida deit, Ita, Aman, horik iha 
Ha'u, no Ha'u iha Ita: atu sira mos hela iha Ita Na'in rua, nune'e mundu bele 
fiar katak Ita mak haruka Ha'u mai. 22 Ha'u fo ona ba sira gloria nebe Ita 
fo mai Ha'u, atu sira sai ida deit, nudar Ita Na'in rua ida deit. 23 Ha'u iha 
sira, no Ita iha Ha'u; atu sira laran ida deit teb-tebes, nune'e mak mundu sei 


hatene katak Ita mak haruka Ha'u mai, no mos katak Ita hadomi sira nudar 
Ita hadomi Ha'u. 24 Aman, Ha'u hakarak katak sira mos nebe Ita fo mai 
Ha'u, hela hamutuk ho Ha'u iha fatin nebe Ha'u hela: atu sira bele hare 
Ha'u na gloria nebe Ita fo tiha mai Ha'u tan Ita hadomi Ha'u molok mundu 
hahu. 25 Aman Santu, mundu ne'e la hatene Ita: maibe sira ne'e hatene 
katak Ita mak haruka Ha'u mai. 26 Ha'u fo hatene tiha ba sira Ita nia naran, 
no Ha'u sei fo hatene liu tan, atu domin nebe Ita hadomi Ha'u bele hela iha 
sira, no Ha'u hela iha sira." 


Sira kaer Jesus 


18:1 Dehan tiha liafuan hirak ne'e, Jesus ho nia eskolante sira hakat liu ba 
rai klean Sedron. Sira tama iha to'os ida iha neba. 2 Judas, ida nebe atu 
saran Nia ba mate, hatene mos fatin ne'e, basa dala barak ona Jesus halibur 
hamutuk ho nia eskolante sira iha neba. 3 Ne'e duni, Judas ba neba ho 
soldadu lubun ida, guarda balun no na' ulun housi am'lulik boot no fariseu 
sira, ho ahi oan no kroat. 4 Hatene tiha buat hotu nebe sei mosu ba Nia, 
Jesus ba hasouru sira hodi dehan: "Imi buka se?" 5 Sira hatan ba Nia: 
"Ami buka Jesus Nazare." Nia simu: "Ha'u mak ne'e." Judas, nebe atu 
saran Nia ba mate, nia mos hamutuk ho sira. 6 Wainhira Jesus dehan “Ha'u 
mak ne'e', sira hakiduk hodi monu ba rai. 7 Dala ida tan, Jesus husu ba 
sira, dehan: "Imi buka se?" Sira hatan: "Jesus Nazare." 8 Jesus simu hikas: 
"Ha'u hateten ona ba imi katak Ha'u mak ne'e; ne'e duni, imi buka Ha'u 
karik, husik sira ne'e la'o ba." 9 Buat ne'e, atu halo tuir lia hirak nebe Nia 
dehan uluk: "Sira nebe Ita haraik mai Ha'u, ida la lakon." 10 Iha oras neba, 
Simao Pedro losu nia surik no hakanek am'lulik boot nia atan ida hodi 
sabir tiha nia tilun kuana. Atan ne'e naran Malco 11 Maibe Jesus lia tun ba 
Pedro: "Hatama o nia surik iha ma fatin! Ha'u sei la hemu kalis nebe Ha'u 
Aman haraik mai Ha'u?" 12 Tuir mai soldadu lubun ida ho sira nia na'i ulun 
no guarda sira kaer Jesus, hodi futu metin nia. 13 Uluk knanan, sira lori 
nia ba Anas, Caifas nia banin. Iha tinan neba Caifas mak am'lulik boot. 14 
Caifas mak fo lia ba Judeu sira, dehan katak diak liu ema ida deit mak 
mate ba povu. 


Pedro Heli Jesus 


15 Simao Pedro ho eskolante ida seluk tuir Jesus. Eskolante ida ne'e, nebe 
am'lulik boot hatene, tama ho Jesus ba am'lulik boot nia uma klabis. 16 
Pedro hela deit iha odamatan liur. Hafoin eskolante ida seluk nebe am'lulik 
boot hatene, sai ba liur, koalia ho atan feto nebe hem odamatan, hodi lori 
Pedro ba uma laran. 17 Atan feto dehan ba Pedro: "O la'os ema ne'e mos 
nia eskolante ida?" Nia hatan: "Ha'u lae." 18 Atan no guarda sira hamriik 
hela iha neba. Tan malirin, sira tau ahi hodi haneruk: Pedro mos haneruk 
hamutuk ho sira. 19 Hafoin am'lulik boot husu ba Jesus kona ba nia 
eskolante sira no mos kona ba nia doutrina.20 Jesus hatan ba nia, dehan: 
Ha'u koalia iha ema hotu ma oin. Ha'u hanorin bei-beik iha sinagoga sira 
no iha templu, iha nebe Judeu hotu sira halibur hamutuk. Ha'u la subar lia 
ida. 21 Tansa o husu Ha'u? Husu sira nebe rona Ha'u, buat nebe Ha'u 
hanorin sira. Sira hatene buat nebe Ha'u dehan." 22 Jesus koalia tiha 
nune'e, guarda ida basa nia, dehan: "O hatan ba am'lulik boot hanesan 
ne'e?" 23 Jesus simu hodi dehan: "Ha'u koalia sala karik, ne'e sa hatudu 
to'ok mai, maibe, Ha'u koalia los karik tansa o basa Ha'u?" 24 Tuir mai 
Anas haruka Jesus nebe futu metin hela, ba am'lulik boot Caifas. 25 Simao 
Pedro sei haneruk dau-daun, sira dehan ba nia: "O mos keta nia eskolante 
ida karik?" Nia heli lia, dehan, "Ha'u lae!" 26 Amlulik boot mia atan ida, 
ida nebe Pedro sabir nia tilun nia parenti, hateten ba nia: "Ha'u la hare o iha 
to'os laran ho Jesus?" 27 Dala ida tan ba Pedro heli lia. Iha oras neba 
manu ida kokorek kedas. 


Jesus iha Pilatos nia om 


28 Sira lori Jesus housi Caifas nia uma ba gubernador nia uma. Dadersan 
ona, sira la tama ba uma laran atu la bele sai foer, nune'e sira bele han 
Paskua. 29 Pilatos mai hasouru sira iha liur hodi dehan: "Imi kesar ema 
ne'e tansa los?" Sira hatan: 30 "Nia la'os ema aat karik, ami sei la saran 
Nia ba ita liman." 31 Pilatos dehan, "Tesi lia ba Nia ba tuir imi nia 
ukunfuan." Judeu sira hatan fali ba nia: "Bandu tiha mai ami atu oho ema." 


32 Ne'e atu halo tuir lia nebe Jesus hateten nanis ona om sa Nia sei mate. 
33 Ne'e duni, Pilatos tama fali ba uma laran. Nia bolu Jesus, hodi husu ba 
Nia: "O mak Judeu sira mia liurai?" 34 Jesus hatan: "O rasik dehan buat 
ne'e, ka ema seluk mak dehan ba o kona ba Ha'u?" 35 Pilatos simu hikas, 
dehan: "Ha'u ema Judeu ida? O nia povu no am'lulik boot sira mak saran o 
ba ha'u nia liman. O halo sa ida?" 36 Jesus hatan: "Ha'u nia remu la'os 
raiklaran ne'e nian. Ha'u mia reinu raiklaran ne'e nian karik, Ha'u nia emar 
sira sei halo funu atu Ha'u la bele monu ba Judeu sira nia liman. Maibe, 
Ha'u nia remu la'os raiklaran ne'e man. 37 Pilatos dehan ba Nia: "Ne'e sa o 
liurai duni?" Jesus hatan: "O mak dehan katak Ha'u liurai. Tan ne'e mak 
Ha'u moris, no tan ne'e mak Ha'u mai iha mundu, atu fo sasin kona ba 
lialos. Ema hotu lialos nian rona Ha'u nia lia." 38 Pilatos husu fali: "Sa ida 
mak lialos?" Dehan tiha buat hirak ne'e, nia sai fali hasouru Judeu sira, 
dehan: "Ha'u la hetan lia ida hasouru ema ne'e. 39 Maibe, tuir imi nia lisan 
tinan-tinan iha loron Paskua, ha'u sei husik sai ema dadur ida. Ne'e duni, 
imi hakarak Ha'u husik ba imi Judeu sira nia liurai?" 40 Sira hotu hakilar: 
"La'os nia, maibe Barrabas!" Barrabas mak ema na'okten ida. 


19:1 Tuir mai, Pilatos haruka ema lori Jesus hodi baku Nia. 2 Soldadu sira 
halo koroa ai-tarak nian ida, no tau iha Jesus mia ulun. Sira tau ba Nia 
hatais unuk mean boot ida. 3 Hafoin, hakbesik ba Nia, sira hasara Nia, 
dehan: "Viva Judeu sira nia liurai!" hodi basa tan Nia. 4 Pilatos sai fali, 
hodi hateten ba sira: "Hare ba. Ha'u hatudu Nia ba imi atu imi hatene 
katak Ha'u la hetan sala ida iha Nia." 5 Nune'e Jesus sai mai iha liur, ho 
koroa ai-tarak no unuk mean. Pilatos dehan: "Ema mak ne'e!" 6 Hare tiha 
Nia, am'lulik ulun no guarda sira hakilar, dehan: "Hedi Nia ba krus! Hedi 
Nia ba krus!" Pilatos hateten: "Imi rasik lori Nia ba, hodi hedi Nia ba krus, 
tan ha'u la hetan sala ida iha Nia." 7 Judeu sira simu: "Ami iha ukunfuan 
ida: tuir ukunfuan ne'e Nia sei mate, tan Nia foti an nudar Maromak Oan!" 
8 Rona tiha lia ida ne'e, Pilatos tauk liu tan. 9 Tama fali ba uma laran, nia 
husu ba Jesus: "O mai housi nebe?" Maibe Jesus la hatan ida. 10 Tan ne'e 
Pilatos dehan ba Nia: "O la hatan mai? O la hatene katak ha'u iha kbiit atu 
hasai o, no mos iha kbiit atu hedi o ba krus?" 11 Jesus lia tun, dehan: "O la 


simu karik kbiit housi leten, o sei la iha kbiit ida hasouru Ha'u. Tan ne'e, 
ema nebe saran Ha'u ba o mia liman, nia sala boot liu fali o nian." 


Sira tesi lia atu oho Jesus 


12 Tan ne'e Pilatos buka atu husik sai Jesus, maibe Judeu sira hakilar: "O 
husik nia sai karik, o la'os Cesar nia belun, tan ida nebe foti an nudar liurai, 
nia foti liman hasouru Cesar." 13 Rona tiha lia hirak ne'e, Pilatos lori fali 
Jesus mai iha liur, hodi tur iha justisa tur fatin, naran "fatin fatuk belar," 
nebe iha lia Ebreu "Gabbata." 14 Loron ne'e, loron hadia Paskua nian, 
besik meio-dia. Pilatos hateten ba Judeu sira: "Imi nia liurai mak ne'e!" 15 
Sira hatan hodi hakilar: "Lori Nia ba, lori Nia ba, hedi Nia ba krus!" 
Pilatos husu ba sira: "Ha'u sei hedi imi nia Irurai ba krus?" Am'lulik boot 
sira dehan: "Ami ma liurai mak Cesar deit." 16 Ne'e dum, Pilatos saran 
Jesus ba sira atu sira hedi Nia ba krus. 


Jesus mate iha krus 


17 Tuir mai Judeu sira lori Jesus no Nia sai ba liur hodi Nia lori nia krus 
iha nia kbaas ba fatin ida naran "ulun ruin," nebe dehan iha lia Ebreu 
"Golgota." 18 Iha neba sira hedi Nia iha krus tutun, hamutuk ho ema na'in 
rua, ida iha sorin ida-ida, no Jesus iha klaran. 19 Pilatos haruka hakerek 
ai-kabelak ida atu tara iha krus tutun. Hakerek nune'e: "Jesus Nazare, 
Judeu sira nia liurai." 20 Judeu barak lee liafuan sira ng'e, tan fatin nebe 
sira hedi Jesus besik sidade, no hakerek ho lia Ebreu, Gregu no Latin. 21 
Ne'e dum, am'lulik ulun sira hateten ba Pilatos: "Keta hakerek: ‘Judeu sira 
nia liurai', maibe “Ema ne'e dehan: Ha'u mak Judeu sira nia liurai.™ Pilatos 
simu: "Buat nebe ha'u hakerek ona, ha'u hakerek ona!" 23 Hedi tiha Jesus 
ba krus, soldadu sira hola nia unuk hodi fahe ba sira na'in hat. no mos nia 
hatais. Hatais ne'e la suku ida, ema soru naruk deit. 24 Tan ne'e sira dehan 
ba malu : "Ita keta les hatais ne'e: Ita koko deit sorte atu hare nia monu los 
ba se." Nune'e sai tuir los lia eskritura nebe dehan: "Sira fahe Ha'u nia 
hena ba malu, sira koko sorte ba Ha'u nia hatais." Soldadu sira halo duni 


nune'e. 25 Besik Jesus nia krus hamruk nia man, nia man nia alin, katak 
Maria, Cleofas nia fen, ho tan Maria Madalena. 26 Hare tiha nia man ho 
eskolante nebe nia hadomi iha mia sorin, Jesus lia tun ba nia inan: "Na'in 
feto, o nia oan mak ida ne'e!" 27 Hafoin Nia lia tun ba eskolante: "O ma 
Inan mak ida ne'e!" No houri oras neba, eskolante ne'e simu nia iha nia 
uma. 28 Tuir mai, tan hatene ona katak buat hotu la'o tuir ona, atu halo tuir 
lo-los eskritura, Jesus dehan: "Ha'u hamrook!" 29 Iha neba iha kusi oan 
ida ho tua sin, tan ne'e, sira habokon hena ida iha tua sin ne'e, tau iha fafulu 
tutun, hodi lolo ba Jesus nia ibun. 30 Koko tiha tua sin ne'e, Jesus dehan: 
"Buat hotu tuir los ona," hafoin, Nia halis nia ulun hodi saran ma klamar. 


Soldadu ida sona borus Jesus ma sorin 


31 Tamba loron neba, loron hadia an nian, atu ema mate sira nia isin la 
bele hela iha krus iha loron Sabadu, tan Sabadu ne'e loron boot ida, Judeu 
sira husu Pilatos atu hatohar tiha sira nia ain, hodi hasai sira nia isin mate 
housi krus. 32 Ne'e duni, soldadu sira mai baku tohar tiha ema uluk ma 
ain, hafoin ida seluk nian, sira nebe sira hedi hamutuk ho Jesus. 33 To'o 
tiha Jesus, tan hare Nia mate tiha ona, sira la hatohar nia ain: 34 maibe 
soldadu ida sona borus nia sorin ho diman, hodi halo be kahur ho ran suli 
sai. 35 Ema nebe hare, nia rasik mak fo sasin ida ne'e; nia lia sasin los 
tebes; nia hatene katak nia koalia los atu imi mos bele fiar. 36 Ne'e mosu 
tuir los eskritura ma lia, nebe dehan: "Nia ruin ida mos ema sei la 
hatohar." 37 Escritura seluk dehan tan: "Sira sei fihir ema nebe sira sona 
borus." 


Ema hakoi Jesus 


38 Tuir mai, Jose housi Arimateta, Jesus nia eskolante ida, maski subar 
deit tan tauk Judeu sira, husu lisensa ba Pilatos atu hasai Jesus nia isin 
mate no Pilatos fo tiha lisensa. Sira ba hodi hasai Nia isin mate. 39 
Nicodemos, ema nebe ba hasouru Jesus iha kalan, mai ho mina kahur ho 
naan horun no alo besik libra atus ida. 40 Sira hola Jesus nia isin mate, 


falun tiha ho hena mutin ida, hodi fakar tiha mina morin, tuir Judeu sira nia 
lisan atu hakoi mate. 41 Iha fatin nebe sira hedi Jesus iha krus, iha to'os 
oan ida no iha to'os ne'e iha rate foun ida iha nebe seidauk hakoi ema ida. 
42 Tamba Loron Hadia Paskua nian, no mos tan rate ne'e besik hela, sira 
hakoi Jesus iha neba. 


Rate Mamuk 


20:1 Iha loron uluk semana nian, iha dadersan nakukun, Maria Madalena 
ba to'o rate. Hare fatuk iha rate nia oin durr tiha ba sorin, 2 nia halai fali 
hasouru Simao Pedro no eskolante ida seluk nebe Jesus hadomi, hodi 
dehan ba sira: "Ema lori tiha Na'i housi rate, ami la hatene sira tau los Nia 
iha nebe!" 3 Pedro ho eskolante ida seluk sai kedas ba rate. 4 Sira halai 
hamutuk, maibe eskolante ida seluk lalais liu Pedro, hodi to'o uluk rate. 5 
Nia hakru'uk, hodi hare hena sira namkari iha rai, maibe nia la tama. 6 
Simao Pedro mos to'o tuir nia; nia tama iha rate laran hodi hare hena sira 
namkari iha rai, 7 no mos hena mutin nebe hodi falun Jesus nia ulun, hena 
ne'e la tau hamutuk ho hena seluk, maibe lulun ketak iha fatin seluk. 8 
Hafoin, eskolante ida seluk nebe to'o uluk tama hotu. Nia hare hodi fiar. 9 
Tamba to'o oras ne'e sira nia neon la dauk nakloke ba lia eskritura nian 
katak Nia sei moris hi'as duni housi mate. 10 Tuir mai eskolante sira fila 
fali ba uma. 


Jesus mosu ba Maria Madalena 


11 Maria fali hamriik iha rate liur hodi tanis, no sei tanis hela, nia hakru'uk 
hodi hateke ba rate laran. 12 Nia hare anju na'in rua hatais mutin tur iha 
fatin nebe sira tau Jesus nia isin, ida iha ulun, ida iha ain. 13 Sira dehan: 
"Feto, tansa o tanis? O buka se?" Nia hatan ba sira: "Basa ema lori tiha 
ha'u nia Na'i, no ha'u la hatene sira tau Nia iha nebe." 14 Dehan tiha 
liafuan hirak ne'e, nia fila hodi hare Jesus hamriik iha neba, maibe nia la 
hatene katak ne'e mak Jesus. 15 Jesus dehan ba nia, "Feto, tansa o tanis? 
O buka se?" Hanoin katak nia mak to'os na'in, Maria husu fali: "Na'i, ita 


mak lori ma karik, hateten to'ok mai ha'u ita tau Nia iha nebe, atu ha'u bele 
ba hola Nia." 16 Jesus dehan: "Maria!" Nia fila, hodi dehan ba Jesus: 
"Rabboni!" katak Mestre. 17 Jesus dehan fali ba nia: "Keta kona netik 
Ha'u, tan Ha'u seidauk sa'e ba Aman. Maibe ba hasouru Ha'u na maun alin 
sira, hodi dehan ba sira katak Ha'u sa'e ba Ha'u nia Aman no imi nia Aman; 
ba Ha'u nia Maromak no imi nia Maromak." 18 Ne'e duni, Maria 
Madalena ba hateten ba eskolante sira: "Ha'u hare ona Na'i:" no nia hateten 
ba sira katak Nia dehan buat sira ne'e ba nia. 


Jesus mosu ba eskolante sira 


19 Iha kalan loron uluk semana man, uma iha nebe eskolante sira hela, nia 
odamatan taka metin tan sira tauk Judeu sira, Jesus mosu mai, hamriik iha 
sira leet, hodi dehan: "Dame hela ho imi!" 20 Koalia tiha nune'e, Jesus 
hatudu ba sira Nia liman no sorin. Hare tiha Jesus, eskolante sira haksolok 
teb-tebes. 21 Nia lia tun teni ba sira: "Dame hela ho imi! Nudar Ha'u 
Aman haruka Ha'u mai, nune'e mos Ha'u haruka imi." 22 Hateten tiha ne'e, 
Nia hu'u us ba sira dehan: "Simu ba Espiritu Santu! 23 Sira nebe imi 
perdua sira sala, sira hetan dum perdua ba sira sala; sira nebe imi la perdua 
sira sala, sira la hetan duni perdua ba sira sala." 24 Tome, sira na'in sanulu 
resin rua ne'e ida, nebe ema hanaran Kaduak, la hamutuk ho sira wainhira 
Jesus mosu. 25 Tan ne'e, eskolante sira hateten ba nia: "Ami hare ona 
Na'i!" Maibe nia hatan ba sira: "Ha'u la hare karik besi kusan nia kuak iha 
mia liman, la tau karik ha'u nia limanfuan iha besi kusan fatin, no la hatama 
karik ha'u ma liman iha nia sorin, ha'u sei la fiar." 26 Liu tiha loron ualu, 
eskolante sira halibur fali iha uma. Tome mos hamutuk ho sira. Odamatan 
sei taka hela, Jesus mosu hodi hamriik iha sira leet, dehan: "Dame hela ho 
imi!" 27 Hafoin Nia hateten ba Tome: "Tau o nia limanfuan iha ne'e, no 
hare Ha'u nia liman; lolo o nia liman hodi hatama iha Ha'u nia sorin. O keta 
laran tos, maibe fiar!" 28 Tome hatan: "Ha'u nia Na'in, ha'u nia Maromak!" 
29 Jesus lia tun teni ba nia: "O fiar tan o hare tiha Ha'u? Rahun diak ba sira 
nebe fiar maski la hare." 30 Jesus halo sinal seluk barak tan iha nia 
eskolante sira oin, nebe la hakerek iha livru ne'e. 31 Maibe sira ne'e 


hakerek atu mu fiar katak Jesus mak Kristu, Maromak Oan; atu nune'e, 
hodi fiar, imi hetan moris hodi Nia naran. 


Jesus mosu iha tasi Tiberiades nia sorin 


21:1 Tuir mai, Jesus mosu dala ida tan besik tasi Tiberiades. Nia mosu 
nune'e. 2 Simao Pedro, Tome nebe hanaran Kaduak; Natanael housi kana 
Galileia nian: Zebedeu nia oan sira, ho tan eskolante na'in rua, halibur 
hamutuk iha neba. 3 Simao Pedro hateten ba sira: "Ha'u ba tiha ikan." Sira 
dehan ba nia: "Ami mos ba hotu." 4 Iha rai hun mutin, Jesus hamriik iha 
tasi ibun; maibe eskolante sira la hatene katak Nia mak Jesus. 5 Nia dehan 
ba sira: "Labarik sira, imi iha buat ruma atu han?" Sira hatan: "La iha" 6 
Nia simu fali: "Imi soe dai ba sorin kuana, imi sei hetan." Ne'e duni, sira 
soe dai, hafoin sira la bele dada mai, tan ikan barak liu.7 Tan ne'e, 
eskolante nebe Jesus hadomi hateten ba Pedro: "Nia mak Na'i!" Rona 
katak Na'i mak neba, Simao Pedro hatais tiha, basa nia isin tanan, hodi 
haksoit ba tasi laran. 8 Eskolante sira seluk tama iha ro laran, hodi dada 
dai nebe nakonu ho ikan, basa sira la dook housi rai, besik metru atus ida. 
9 Tun tiha ba rai, sira hare ahi klaak ho ikan iha leten ho tan paun . 10 
Jesus hateten ba sira: "Imi lori ikan balun nebe imi foin kaer mai." 11 
Simao Pedro sa'e ba ro hodi dada dai ba rai, ho ikan nakonu: ikan boot deit 
atus 1da lima nulu resin tolu. Maski barak nune'e, dai la nakles. 12 Jesus 
dehan ba sira: "Imi mai han." Eskolante sira ida mos la berani atu husu ba 
Nia "Ita se los?" tan sira hatene katak Nia mak Na'i. 13 Jesus hakbesik, 
kaer paun, hodi fo ba sira, nune'e mos ho ikan. 14 Nune'e ba dala tolu 
Jesus mosu ba nia eskolante sira, liu tiha Nia moris hi'as housi mate. 15 
Sira han hotu tiha, Jesus husu ba Simao Pedro: "Simao, Joao nia oan, o 
hadomi Ha'u liu fali sira ne'e?" Nia hatan: "Tebes, Na'i, Ita hatene katak 
ha'u hadomi Ita." Jesus dehan ba nia: "Fo han Ha'u nia bibi-oan sira." 16 
Dala ida tan Nia husu: "Simao, Joao nia oan, o hadomi Ha'u?" Pedro 
hatan: "Tebes duni, Na'i, Ita hatene katak ha'u hadomi Ita." Jesus dehan ba 
Nia: "Tau matan ba Ha'u nia bibi sira." 17 Ba dala tolu Nia husu: "Simao, 
Joao nia oan, o hadomi Ha'u?" Pedro neon sala, tan Jesus husu dala tolu 


ona ba nia "O hadomi Ha'u?" Nia dehan ba Nia: "Na'i, Ita hatene hotu, Ita 
hatene katak ha'u hadomi Ita." Jesus hateten ba Nia: "Fo han Ha'u nia bibi 
sira. 18 Tebes, tebes, Ha'u dehan ba o: wainhira o sei klosan o rasik mak 
hatais an, hodi la'o ba fatin nebe o hakarak: maibe katuas tiha, o sei lolo 
liman atu ema seluk fo hatais o, hodi lori o ba fatin nebe o lakohi." 18 Nia 
koalia nune'e atu fo sai oin sa Pedro sei hetan mate hodi fo gloria ba 
Maromak. Tuir mai, Jesus dehan ba nia: "Tuir Ha'u mai." 20 Pedro fila 
hodi hare katak eskolante nebe Jesus hadomi tuir sira, katak, ida nebe 
sader ba Jesus nia hirus matan wainhira sira han, hodi dehan, "Na'i, se los 
mak sei saran Ita ba mate?" 21 Ne'e duni, hare tiha nia, Pedro husu ba 
Jesus: "Na'i, kona ba nia?" 22 Jesus hatan: "Ha'u hakarak karik katak ma 
hela to'o Ha'u mai fali, ne'e sa ida ba o? O tuir deit Ha'u!" 23 Housi ne'e 
mosu lia ida iha eskolante sira leet, katak eskolante ida ne'e sei la mate. 
Maibe Jesus la dehan ba Pedro, "Nia sei la mate:" Nia dehan deit "Ha'u 
hakarak karik ma hela to'o Ha'u mai fali, ne'e sa ida ba o?" 24 Ida ne'e mak 
eskolante nebe fo sasin kona ba buat hirak ne'e, no hakerek tiha buat hirak 
ne'e, no ami hatene katak nia sasin los. 25 Jesus halo tan buat barak seluk: 
atu hakerek buat ne'e hotu, ha'u hanoin katak iha mundu tomak la iha fatin 
atu tau livru sira nebe sei hakerek. 


